title: Maailma vailla loppua

text:
Anthonyn tilalle prioriksi pääsee kunnianhimoinen Godwyn, Carisin serkku, joka mainostaa itseään uudistajana, mutta on pian vanhoillisempi kuin itse Anthony. Hän ihannoi Priori Philipin entisiä hallitusmetodeja ja haluaa muun muassa erottaa nunnien tilat munkkien tiloista.
Uuden sillan rakentajaksi pestataan Merthin, yli oman julman mestarinsa Elfricin. Carisin isä sairastuu ja Carisista tulee käytännössä oltermanni. Godwyn riitelee talousasioista Carisin kanssa ja lopulta syyttää Carisia noituudesta, jolloin Carisin on vetäydyttävä luostariin ja jätettävä Merthin. Merthin lähtee Firenzeen kehittämään rakentajan uraansa.


title: Maailma vailla loppua

text: Merthinin ollessa Firenzessä sinne tulee rutto. Hänkin sairastuu, mutta on yksi niistä onekkaista, jotka parantuvat. Rutto tappaa hänen vaimonsa, melkein koko vaimon suvun ja kaikki rakennusprojektiensa rakennusmiehet, joten hän päättää lähteä takaisin Kingsbridgeen. Hän ottaa mukaansa kaksivuotiaan Lolla-tyttönsä.


title: Maailma vailla loppua

text: Merthinin tullessa takaisin Englantiin rutto tulee hänen mukanaan. Todella suuri osa Kingsbridgeläisistä kuolee, muun muassa pelkurimaisesti metsäluostariin piiloon lähtenyt Godwyn ja Shiringin jaarli. Rutto tulee useissa aalloissa tappaen niitäkin, jotka selvisivät edellisestä, mutta lopulta musta surma on ohi. Ralph ylenee jaarliksi entisen kuoltua kaikkine perillisineen. Hän saa vaimoksi kuninkaan käskystä myös jaarlin entisen vaimon, johon Ralph oli ollut pitkään ihastunut.


title: Maailma vailla loppua

text: Gwenda, joka oli ollut myös metsässä kirjan alussa saa miehekseen Wulfric-nimisen miehen. Wulfricin koko perhe kuoli siltaonnettomuudessa. Vouti siirsi hänen maansa toiselle perheelle, koska Wulfric ei yksin voisi kaikkea viljellä. Wulfricin kihlattu jättää tämän ja Gwenda viettelee Wulfricin. Gwenda yrittää myös taivutella Ralphin maanomistajana antamaan Wulfricille sukunsa maat. Ralph vaatii hyvitykseksi seksiä, mutta rikkoo silti lupauksen. Gwenda tulee Ralphille raskaaksi synnyttäen tälle pojan nimeltä Sam. Tätä ei tiedä kukaan muu kuin Gwenda.


title: Maailma vailla loppua

text: Ruton aikana maaseudulta kuoli paljon väkeä, joten maaorjien palkkoja nostetaan joissakin paikoissa, mikä johtaa siirtolaisuuteen. Tämä kuitenkin kielletään. Sam lähtee luostarin pelloille, missä maksetaan enemmän. Voudin poika saa hänet kiinni, mutta Sam tappaa tämän. Samia ollaan tuomitsemassa kuolemaan, mutta Gwenda saa Ralphin armahtamaan tämän kertomalla Samin olevan hänen poikansa. Ralph tekee Samista aseenkantajan.


title: Maailma vailla loppua

text:
Ruton jälkeen Caris lähtee luostarista ja nai Merthinin. Merthin on rakentamassa Englannin korkeinta rakennusta, Kingsbridgen katedraalin jättimäista tornia.
Ralph kiristää Gwendalta seksiä. Gwenda on menossa metsämajaan Ralphin luokse, mutta Sam huomaa tilanteen ja tulee ja tappaa Ralphin.


title: Maailma vailla loppua

text:
Kirja loppuu tilanteeseen, jossa Merthin halaa Carisia katedraalin huipulla, Englannin korkeimmassa rakennuksessa.
Poiketen edellisosasta, jossa luostari edusti asukkaille toivoa ja apua, tässä osassa luostari on pysähtyneisyyden ja patavanhoillisuuden keskittymä. Lisäksi maaorjien asema on kyseenalaistettu, koska he eivät saaneet tehdä työtä siellä missä maksettiin enemmän.


title: Akseli Karhi

text: Akseli Nikolai Karhi, ent. "Kuhlberg", (18. heinäkuuta 1891 Turku – 3. toukokuuta 1943) oli suomalainen näyttelijä ja teatterinjohtaja.


title: Akseli Karhi

text: Karhin vanhemmat olivat junailija Johan Aksel Karhi ja Henriika Heino. Hän kävi neljä luokkaa lyseota ja työskenteli sitten speditöörinä 1912–1923. Karhi oli näyttelijänä Turun teatterissa 1918–1938 ja hän toimi teatterin johtajana 1938–1943.


title: Akseli Karhi

text: Akseli Karhi oli naimisissa vuodesta 1931 näyttelijä Kirsti Saga Boxbergin kanssa. Heidän tyttärensä oli näyttelijä Maija Karhi.


title: Jacqueline Seifriedsberger

text: Jacqueline ”Jaci” Seifriedsberger (s. 20. tammikuuta 1991) on itävaltalainen mäkihyppääjä, joka urheilee SC Waldzellin väreissä. Hän on eräs Itävallan johtavista mäkihyppääjistä, ja voitti junioreiden maailmanmestaruuden vuonna 2008. Continental cupissa hän on voittanut seitsemän osakilpailua sekä sijoittunut kokonaiskilpailussa kolmanneksi kaudella 2007–2008. Maailmancupin osakilpailuissa hän saavutti ensimmäisen voittonsa Sapporossa helmikuussa 2013. Lisäksi hän on ollut kolme kertaa toinen ja kymmenen kertaa kolmas (11.12.2016 mennessä). Maailmancupin kokonaiskilpailussa hän oli neljäs kausilla 2012–2013 ja 2015–2016.


title: Jacqueline Seifriedsberger

text: Seifriedsberger voitti pronssia Val di Fiemmen maailmanmestaruuskisoissa 2013 normaalimäen kilpailussa. Sekajoukkuemäestä hän voitti hopeaa Itävallan joukkueen kanssa. Liberecin MM-kilpailuissa 2009 hän oli kahdestoista, Falunissa 2015 ja Lahdessa 2017 seitsemäs. Lahdessä hän hyppäsi Itävallan sekajoukkuemäessä hopeaa voittaneessa joukkueessa. Pyeongchangin olympialaisissa 2018 hän sijoittui 13:nneksi.


title: Jacqueline Seifriedsberger

text: Vapaa-ajallaan Seifriedsberger harrastaa lento- ja jalkapalloa.


title: G. G. Rosenqvist

text: Georg Gustaf Alexander (G. G.) Rosenqvist (13. syyskuuta 1855 Lapinjärvi – 12. helmikuuta 1931 Lapinjärvi) oli suomalainen professori ja kansanedustaja.


title: G. G. Rosenqvist

text: Rosenqvist pääsi ylioppilaaksi 1873, valmistui filosofian kandidaatiksi 1879 ja teologian kandidaatiksi 1886. Hän sai pappisvihkimyksen 1891. Hän valmistui teologian lisensiaatiksi 1892 ja väitteli teologian tohtoriksi 1893. Jo teologian kandidaatiksi valmistuttuaan hän sai Helsingin yliopiston teologisten esikäsitteiden vt. apulaisen viran, jossa hän toimi 1886–1890, ja toimi vakinaisen apulaisen virassa 1890–1894. Dogmatiikan ja etiikan vt. professorina hän toimi 1892–1894 ja vakinaisena professorina 1894–1917. Hän oli Teologisk tidskrift – Teologinen aikakauskirja -kausijulkaisun päätoimittaja 1896–1915. Hän oli kansanedustaja Uudenmaan läänin vaalipiiristä Ruotsalaisessa eduskuntaryhmässä 1907–1919. Sitä ennen hän oli ollut Säätyvaltiopäivien pappissäädyn jäsen valtiopäivillä 1904–1906.


title: G. G. Rosenqvist

text: Rosenqvistin vanhemmat olivat kappalainen Gustaf Ulrik Rosenqvist ja Amalia Wallgrén. Hänen ensimmäinen puolisonsa oli Fanny Rosina Forstén 1889–1898 (k.), toinen Irene Olivia Bergroth vuodesta 1899.


title: International Boxing Hall of Fame

text: International Boxing Hall of Fame on toinen kahdesta kansainvälisesti merkittävästä järjestöstä, jotka listaavat parhaita nyrkkeilijöitä. Järjestö sijaitsee New Yorkin Canastotassa. Toinen merkittävä järjestö on World Boxing Hall of Fame.


title: International Boxing Hall of Fame

text: Ammattinyrkkeilijä voidaan valita nyrkkeilyn Hall of Fameen viisi vuotta sen jälkeen, kun hän on lopettanut nyrkkeilyuransa.


title: Jussi Pikkusaari

text: Jussi Pikkusaari (s. 17. lokakuuta 1939 Lapua) on pohjalaissyntyinen kansanvalistaja ja humanisti. Hän toimi Suomen humanistiliiton puheenjohtajana 1982–1992.


title: Jussi Pikkusaari

text: Pikkusaari väitteli filosofian tohtoriksi Oulun yliopistossa vuonna 1998. Väitöskirja käsitteli Suomen evankelisluterilaisen kirkon ja Suomen sosialidemokraattisen puolueen suhteita ja oli nimeltään "Vaikea vapaus: Sosialidemokratian häviö kirkolle 1850-luvulta 1920-luvulle käydyssä Suomen kulttuuritaistelussa.". Pikkusaari sai teoksestaan Vapaa-ajattelijain liiton Väinö Voipio -tunnustuspalkinnon 1998.


title: Jussi Pikkusaari

text: Jussi Pikkusaaren isä oli Arvi Pikkusaari. Pikkusaari valmistui ylioppilaaksi Lapuan yhteislyseosta 1959. Hän liittyi Suomen sosialidemokraattiseen puolueeseen 1961. Pikkusaari toimi historianopettajana 1965–1966 ja valmistui filosofian kandidaatiksi vuonna 1968. Hän työskenteli Työväen Sivistysliiton opintojohtajana 1966–1970, SAK:n koulutussihteerinä 1971–1973 ja TSL:n pääsihteerinä 1973–1990.


title: Jussi Pikkusaari

text: Vuonna 1968 Pikkusaari oli perustamassa Suomen humanistiyhdistystä ja toimi yhdistyksen puheenjohtajana 1982–1992. Tuona aikana yhdistys muovautui vuonna 1987 perustetuksi Suomen humanistiliitoksi. Vuosina 1990–1991 hän oli myös liiton perustaman "Humanisti"-lehden päätoimittaja. Myöhemmin hän on toiminut liiton hallituksen jäsenenä sekä Länsi-Uudenmaan humanistiyhdistys ry:n puheenjohtajana.


title: Jussi Pikkusaari

text: Pikkusaaren vaimo Sirkka Pikkusaari on ollut Espoon kaupunginhallituksen jäsen ja puoluekannaltaan sosialidemokraatti.


title: Unrein

text: Unrein on saksalaisen industrial metallia soittavan OOMPH!-yhtyeen viides studioalbumi ja ensimmäinen albumi levy-yhtiö Virginiltä. Albumi ilmestyi vuonna 1998.


title: Andrea Sawatzki

text:
Andrea Sawatzki (s. 23. helmikuuta 1963 Kochel am See, Baijeri, Länsi-Saksa) on saksalainen näyttelijä. Hänet tunnetaan mm. elokuvista "Apokalypso - Bombestimmung in Berlin" (1999) ja "Der Andere Junge" (2007). Hän on näytellyt myös televisiosarjoissa "Tatort", "Arme Millionäre", "Polizeiruf 110", "Poliisikoira Rex" ja "Bella Block".
Sawatzki elää avoliitossa näyttelijä Christian Berkelin kanssa. Heillä on kaksi poikaa, Moritz (s. 1999) ja Bruno (s. 2002). Sawatzki tunnetaan vaaleasta ihostaan ja punaisista hiuksistaan.


title: Augusto Ruschi

text: Augusto Ruschi (12. joulukuuta 1915 Santa Teresa, Espírito Santo Brasilia − 3. kesäkuuta 1986 Vitória) oli brasilialainen ekologi ja luonnontieteilijä. Häntä kutsutaan Brasilian ekologian isäksi.


title: Augusto Ruschi

text: Ruschi nimesi brasiliandoggilepakon ("Tadarida espiritosantensis") vuonna 1951 ja linnuista rondôniantimanttikolibrin ("Amazilia rondoniae") vuonna 1982.


title: Plastik (OOMPH!)

text: Plastik on saksalaisyhtye OOMPH!:n kuudes albumi. Tämän albumin myötä he vaihtoivat tyyliään voimakkaampiin syntetisaattoririffeihin, pehmeempään lauluun, edistyneempään rumpujen soittoon ja kitaran soittoon.


title: Resultantti (matematiikka)

text: Olkoon k kunta. Kahden k-kertoimisen pääpolynomin P ja Q resultantti on tulo


title: Resultantti (matematiikka)

text:
missä formula_2 ja formula_3 kuuluu formula_4:n algebralliseen sulkeumaan. Ei-pääpolynomin, jonka johtavat kertoimet ovat formula_5 ja formula_6, resultantti on edellinen kerrottuna luvulla
Kirja "K. Vaisala Lukuteorian ja Korkeamman algebran alkeet" sivuilla 168-170 laskee resultantin esimerkin avulla. Resultantti on siis tulo polynomien juurien erotusten kanssa (sivu 168). Jos formula_11 silloin ja vain silloin polynomeilla on yhteinen juuri (sivu 168). Resultantti voidaan ilmaista determinantin muodossa (sivu 170).


title: Damian de Montemas

text: Damian de Montemas on australialainen näyttelijä. Hänet tunnetaan parhaiten televisiosarjasta "Elämä tilauksessa", jossa hän näytteli Jason Kennedyä. Hän on näytellyt myös sarjoissa "Ensiapuosasto", "Crash Palace", "Blue Heelers", "Sydneyn satamapoliisit", "Farscape", "Minty" ja "Big Sky" sekä muutamissa elokuvissa.


title: Jari Järvimaa

text: Jari ”Jallu” Järvimaa on suomalainen näyttelijä. Hän on näytellyt elokuvissa "Tropic of Ice – Jään kääntöpiiri" (1987), "Pullahiiri" (1988), "Ameriikan raitti" (1990), "Kadunlakaisijat" (1991), "Kasvoton mies" (1995), "Hylätyt talot, autiot pihat" (2000) ja "Raja 1918" (2007).


title: Jari Järvimaa

text: Jari Järvimaa on viralliselta ammatiltaan taksinkuljettaja.


title: Live At The Gods Festival 2002

text: Live At The Gods Festival 2002 on yhdysvaltalaisen hardrockyhtye Hardlinen live-DVD ja -CD, The Gods Festivaaleilta Bradfordista Englannista, kesäkuulta 2002.


title: Live At The Gods Festival 2002

text: Hardline aloitti esiintymisen kello 01.00, soittaen yhdeksäntenä yhtyeenä. Live-albumilla kuullaan lähes kaikki "Double Eclipsen" kappaleet ja uusia kappaleita tulevalta "II"-albumilta. Yhtyeen kuuden soittajan lisäksi mukana oli kolme taustalaulajaa, yksi mies ja kaksi naista.


title: Live At The Gods Festival 2002

text: DVD-versio on kuvattu viidellä kameralla. CD-versio sisältää 3 ylimääräistä studio kappaletta, jotka oli alun perin sävelletty "II"-albumia varten.


title: Feksofenadiini

text: Feksofenadiini (CHNO) on antihistamiinilääke, jota käytetään allergisen nuhan kuten heinänuhan hoitoon. Feksofenadiinia syntyy elimistössä toisen antihistamiinin terfenadiinin hajotessa.


title: Feksofenadiini

text:
Feksofenadiinia voidaan syntetisoida usealla eri tavalla. Alla olevan synteesin lähtöaineina ovat piperidiini-4-karboksylaatti ja 4-bromifenyyliasetonitriili.
Feksofenadiinin aiheuttamat haittavaikutukset ovat melko harvinaisia. Tyypillisimpiä sivuoireita ovat pääkipu, huimaus, huono olo sekä väsymys. Allergioita ja yliherkkyyttä feksofenadiini aiheuttaa harvoin. Aineen yliannostus voi aiheuttaa huimausta ja suun kuivumista.


title: Katjuša-Alpecin

text: Katjuša-Alpecin (, UCI-tunnus KAT) on venäläinen maantiepyöräilyn ammattilaistalli. Talli perustettiin vuonna 2009 Tinkoff Credit System -tallin pohjalta, ja sen toimintaa ohjaa Venäjän pyöräilyliitto.


title: Katjuša-Alpecin

text: Tallin ajajia kaudella 2009 olivat muun muassa Robbie McEwen, Vladimir Karpets, Filippo Pozzato ja Gert Steegmans.


title: Hua Tuo

text: Hua Tuo (110–208) oli kiinalainen lääkäri, joka ensimmäisenä käytti anestesiaa eli nukutusta.


title: Hua Tuo

text: Kerran Hua Tuon luokse tuli nainen, joka valitti vatsakivuista. Hua Tuo päätti leikata naisen. Hua tuo sekoitti tälle naiselle nukututusainetta, jolloin nainen nukahti. Hua Tuo poisti naiselta tulehtuneen umpilisäkkeen. Herättyään nainen oli terve.


title: Kiilapyrstökotka

text: Kiilapyrstökotka ("Aquila audax") on Australian suurin päiväpetolintu.


title: Kiilapyrstökotka

text:
Kiilapyrstökotkan pituus on 85-105 cm, siipien kärkiväli jopa 230 cm. Naaraat ovat suurempia kuin koiraat ja painavat keskimäärin 4,2 kg, joskus jopa yli viisi kiloa. Pyrstö on tyypillisesti kiilanmuotoinen, mikä näkyy parhaiten linnun lentäessä.
Kiilapyrstökotkaa tavataan Australiassa, Tasmaniassa ja Papua-Uudessa Guineassa.


title: Kiilapyrstökotka

text: Kiilapyrstökotkat ovat yksiavioisia ja solmivat ilmeisesti parisuhteen, joka kestää toisen kuolemaan asti. Pesintä tapahtuu huhtikuun ja syyskuun välillä, useimmin heinäkuussa. Kerralla munitaan yleensä kaksi munaa, joskus kolmekin. Hautominen kestää 42-45 päivää.


title: Kiilapyrstökotka

text: Kiilapyrstökotkat syövät sekä haaskoja että itse metsästämäänsä ravintoa.


title: Bon Appétit

text: Bon Appétit oli suomalainen ruoka-aiheinen televisio-ohjelma, jota esitettiin vuosina 1991–2002. Ohjelmaa esitettiin ensimmäisenä Kolmoskanavalla ja vuoden 1993 alusta alkaen MTV3-kanavalla.


title: Bon Appétit

text: Ohjelman elinkaaren aikana ohjelmaa juonsivat muun muassa Maija Silvennoinen, Marja Siltala ja Jukka Oresto.


title: Bon Appétit

text: Ohjelmaan liittyen julkaistiin useita reseptikirjoja ja muita julkaisuja, esimerkiksi ruoanlaittoon liittyviä opetusvideoita.


title: Marko Härkönen

text: Marko Härkönen on entinen suomalainen jääkiekkomaalivahti.


title: Marko Härkönen

text: Härkönen on Ässien kasvatti. Hän edusti kasvattajaseuraansa yhtäjaksoisesti kauteen 1995–1996 asti, jonka jälkeen hän siirtyi kaudeksi SaPKoon. SaPKosta Härkönen palasi takaisin Ässiin seuraavaksi kaudeksi kunnes siirtyi taas kaudeksi 1997–1998 Vaasan Sportiin. Härkönen pelasi Sportissa aina kauteen 2004–2005 jonka jälkeen hän siirtyi SHT:hen. Sen jälkeen hän lopetti pelaajauransa.


title: Väinö Lieska

text: Väinö Lieska (ent. "Lundberg"; 30. kesäkuuta 1891 Saarijärvi – 18. kesäkuuta 1946) oli suomalainen jääkärimajuri. Hän oli Saksassa sotilasoppinsa saanut jääkäri, joka taisteli kaikkiaan neljässä sodassa.


title: Väinö Lieska

text: Lieskan vanhemmat olivat poliisikonstaapeli Henrik Lundberg ja Augusta Uljua. Hänet vihittiin avioliittoon vuonna 1920 Irja Hautalan kanssa, josta hän erosi vuonna 1924.


title: Väinö Lieska

text: Lieska kävi viidennen luokan Sortavalan lyseossa ja suoritti yksityisesti seitsemännen luokan Hämeenlinnan lyseossa vuonna 1929. Hän suoritti Taistelukoulun komppanianpäällikkökurssin vuosina 1927–1928.


title: Väinö Lieska

text: Lieska työskenteli metsätyönjohtajana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 25. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet komennettiin Suomeen 11. tammikuuta 1916, missä hänen tuli toimi pohjoisella etapilla. Takaisin Saksaan hän palasi 3. maaliskuuta 1917. Hän suoritti Libaussa vuonna 1917 järjestetyn lääkintäkoiraosaston harjoituskurssin.


title: Väinö Lieska

text: Lieska astui Suomen armeijan palvelukseen Saksassa 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 1. jääkäripataljoonan 2. komppaniaan ja otti osaa sisällissodan taisteluihin Lempäälässä ja Säiniöllä sekä Viipurissa, missä haavoittui pahasti.


title: Väinö Lieska

text:
Lieska siirrettiin sisällissodan jälkeen 14. kesäkuuta 1918 toteutetussa armeijan uudelleenjärjestelyn yhteydessä päälliköksi Kaartin jääkäripataljoonan 1. komppaniaan, josta hänet siirrettiin 10. maaliskuuta 1920 Jääkäriprikaatin polkupyöräkomppanian päälliköksi ja edelleen 25. toukokuuta 1921 alkaen Polkupyöräpataljoona 3:een. Kajaanin sissipataljoonaan hänet siirrettiin päälliköksi 3. kesäkuuta 1921 ja hänet sijoitettiin pataljoonan 3. komppaniaan. Pataljoonan aseupseeriksi hänet siirrettiin 22. huhtikuuta 1926 ja edelleen 30. tammikuuta 1928 alkaen 1. komppanian päälliköksi.
Sissipataljoonasta hän oli komennuksella 7. kesäkuuta 1922 alkaen Sisäasiainminineriön käytettävänä ja hän oli sen käytössä vuoden 1922 loppuun saakka. Lieska erosi armeijasta sairauden takia 18. kesäkuuta 1931.


title: Väinö Lieska

text: Lieska osallistui talvisotaan 1. pataljoonan komentajana Jalkaväkirykmentti 28:ssa (nimi vaihdettiin myöhemmin Jalkaväkirykmentti 19:ksi). Hän otti osaa taisteluihin Taipaleessa. Välirauhan aikana hän jatkoi aluksi samassa tehtävässä, kunnes jatkosodan puhjettua hänet komennettiin 1. pataljoonan komentajaksi Jalkaväkirykmentti 50:een. Hän osallistui taisteluihin jatkosodassa Kiekualla, Ignoilassa, Hautavaaralla, Suvilahdella, Korsassa, Alekolla, Kinnasvaaralla, Terussa, Puolivälissä (Polovina) ja Vilgassa. Vuonna 1942 hänet siirrettiin pataljoonan komentajaksi Jalkaväenkoulutuskeskus 8:aan, missä hän palveli vuoteen 1943 saakka, jolloin hänet siirrettiin aliupseerikoulun johtajaksi Jalkaväenkoulutuskeskus 12:een.


title: Väinö Lieska

text: Lieska toimi Jääkäriprikaatin kunniatuomioistuimen jäsenenä vuosina 1924–1927 ja Kajaanin sissipataljoonan kunniatuomioistuimen jäsenenä vuosina 1922–1923 ja puheenjohtajana vuonna 1928.


title: Francesco Chicchi

text: Francesco Chicchi (s. 27. marraskuuta 1980 Camaiore, Toscana, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni Giocattoli -tallia.


title: Francesco Chicchi

text: Kirimiehenä tunnettu Chicchi voitti alle 23-vuotiaiden maantieajon maailmanmestaruuden Limburgissa 2002. Pariisi–Tours-klassikossa hän sijoittui Alessandro Petacchin jälkeen toiseksi 2007.


Francesco Chicchi


title: Kultakuore

text: Kultakuore ("Argentina silus") on sillikuoreiden heimoon kuuluva, Pohjois-Atlantin syvien osien kala, joka elää noin 140-1440 metrin syvyydessä, tavallisimmin 150-550 metrissä. Sitä tavataan yleisimmin Norjan, Tanskan, Islannin, Ison-Britannian, Irlannin ja läntisen Kanadan alueilla, mutta myös Ranskassa, Portugalissa, Venäjällä ja Yhdysvalloissa. Kultakuore voi kasvaa 50 cm:n pituiseksi ja sen pituusennätys on 70 cm. Vanhin tavattu kultakuore oli 35-vuotias. Pääasiallisena ravintona on plankton ja pieneliöt, kuten katkat ja krillit, mutta joskus myös pienet kalat.


title: Kultakuore

text: Kultakuore nousee syksyisin ja talvisin melko matalaan veteen . Kutu tapahtuu rannikoiden lähellä keväällä ja kesällä . Toukat ja mätimunat kulkevat virtausten mukana .


title: Henri Marie Ducrotay de Blainville

text: Henri Marie Ducrotay de Blainville (1777–1850) oli ranskalainen eläintieteilijä. Hän opiskeli aluksi kuvataidetta, mutta päätti omistautua luonnontieteille. Vuonna 1806 hänestä tuli lääketieteen tohtori. Hän tutustui Georges Cuvieriin, ja oli ensin tämän ystävä, myöhemmin kilpailija ja lopulta seuraaja vertailevan anatomian professorina Pariisissa.


title: Henri Marie Ducrotay de Blainville

text: Blainville on lukuisien eläinlajien ja muiden taksonien auktori. Näihin kuuluvat esimerkiksi merimakkarat, meritähdet, amazonindelfiini ja lumivuohi


title: Pukaron kartano

text: Pukaron kartano () on kartano Lapinjärven kunnassa, Pukaron kylässä. Kartano on saanut alkunsa 1763, kun vääpeli Johan Mentscher osti Jontaksen ratsutilan sekä sen neljä aputilaa perintötiloikseen, joista kehittyi lamppuotitiloja. Pukaron kartanon päärakennus on rakennettu 1817 ja on merkittävä kartanon päärakennus siinä suhteessa, että sen keskiosa on suhteellisen suuri.


title: Isohaukkapöllö

text: Isohaukkapöllö ("Ninox strenua") on australialainen pöllö.


title: Isohaukkapöllö

text: Isohaukkapöllö on Australian suurin pöllölaji. Se voi painaa puolitoista kiloa ja kasvaa puoli metriä pitkäksi. Siipienväliä saattaa kertyä 140 cm. Sillä on suhteellisen pieni pää ja pyöreämuotoinen pyrstö. Höyhenpeite on selkäpuolelta tumman ruskeanharmaa. Pää on tummanharmaa, silmät suuret ja keltaiset. Jalat ovat lihaksikkaat, ja niiden höyhenetön osa on oranssi.


title: Isohaukkapöllö

text: Isohaukkapöllöjä elää Australian Itä- ja kaakkoisosassa. Se viihtyy sekä avoimemmassa metsämaastossa että sellaisessa, jossa on tiheää aluskasvillisuutta esimerkiksi vesistöjen varrella. Pesäpuuksi se tarvitsee vanhoja, tukevaoksaisia puita.


title: Isohaukkapöllö

text: Isohaukkapöllö on peto ja syö enimmäkseen suurikokoisia, puissa viihtyviä nisäkkäitä, kuten pussioravia ja koaloja, mutta nappaa myös pesiviä lintuja ja joskus maanisäkkäitä, kuten jäniksiä. Se saalistaa yleensä puissa.


title: Hackamore

text: Hackamore on kuolaimettomat suitset, jossa turvan ympäri menevä turparemmi painaa hevosen nenäpiitä. Se on kuolaimen vastineena hackamoreissa. Hackamoreja käytetään herkkäsuisilla hevosilla, tai hevosilla, joilla on haavoja suupielissä.


title: Koripallon Serie A -kausi 2003–2004

text: Kausi 2003–2004 oli 82. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Sarjaa pelasi kauden aikana kaksi suomalaista koripalloilijaa: Hanno Möttölä, joka edusti Skipper Bolognaa sekä Teemu Rannikko, joka edusti Scavolini Pesaroa.


title: Koripallon Serie A -kausi 2003–2004

text: Runkosarjan voitti Montepaschi Siena.


title: Koripallon Serie A -kausi 2004–2005

text: Kausi 2004–2005 oli 83. kausi, jolloin pelattiin koripallon Serie A:n mestaruudesta. Sarjan mestaruuden voitti Climamio Bologna. Sarjaa pelasi kauden aikana kaksi suomalaista koripalloilijaa: Hanno Möttölä ja Teemu Rannikko, jotka molemmat edustivat Scavolini Pesaroa.


title: Koripallon Serie A -kausi 2004–2005

text: Runkosarjan voitti Benetton Treviso. Scavolini Pesaro ajautui kauden päätteeksi konkurssiin ja putosi Serie B:hen.


title: Koripallon Serie A -kausi 2007–2008

text: Kausi 2007–2008 oli 86. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Tuukka Kotti oli kauden aikana ainoa suomalainen, joka pelasi sarjaa. Hänen joukkueensa oli Solsonica Rieti.


title: Koripallon Serie A -kausi 2007–2008

text: Runkosarjan voitti Montepaschi Siena.


title: The Best of ZZ Top

text:
The Best of ZZ Top on yhdysvaltalaisen ZZ Top-yhtyeen vuonna 1977 julkaistu ensimmäinen kokoelma-albumi. Se sisältää yhtyeen kappaleita vuosilta 1971-1975. Alkuvuodesta 1977 julkaistulta Tejas-albumilta ei ole yhtään kappaletta tällä kokoelma-albumilla.A-puoli
B-puoli


title: Pako viidakkoon

text: Pako viidakkoon ("The Rundown", työnimellä "Welcome to the Jungle") on toiminnallinen seikkailuelokuva vuodelta 2003. Sen pääosaa esittää Dwayne ”The Rock” Johnson. Elokuvan alussa nähdään myös Arnold Schwarzenegger muutaman sekunnin cameoroolissa, jossa hän sanoo: ”Pidä hauskaa.”


title: Pako viidakkoon

text: Beck (The Rock) toimii Los Angelesissa verojenperijänä, koska hänellä on velkoja eräälle mafiapomolle. Hänen työnsä ei ole hääviä ja hän haluaisi jo päästä perustamaan omaa ravintolaansa. Sitten eräänä iltana mafiajohtaja tarjoaa Beckille vapauden kaikista veloista, jos hän suostuu vielä yhteen, vaaralliseen keikkaan. Beckin on mentävä syvälle Amazonin viidakkoon hakemaan pomon poika Travis (Scott). Helpolla Beck ei tule pääsemään, koska Travis etsii salaperäistä aarretta, joka on omaisuuksien arvoinen, yhdessä kapinallisen Marianan (Dawson) kanssa. Aarretta havittelee myös ilkeä kaivosomistaja Hatcher (Walken).


title: Kaniinikengurut

text: Kaniinikengurut ("Bettongia") on rottakengurusuku, johon kuuluu viisi lajia. Lajeista yksi, "Bettongia pusilla" on kuollut sukupuuttoon ja se tunnetaan ainoastaan fossiilien perusteella.


title: Hamadryadit

text: Hamadryadit () olivat kreikkalaisessa mytologiassa tammi- ja poppelipuiden nymfejä. Hamadryadit olivat sidoksissa puuhunsa ja kukoistivat sen kanssa, mutta kun puu tuli vanhaksi ja kuoli – tai kaadettiin – hamadryadi kuoli puunsa mukana.


title: Leudesius

text: Leudesius (k. 676) oli Neustrian major domus eli käskynhaltija 675–676. Hän oli major domus Erchinoaldin poika.


title: Leudesius

text: Austrasian ja sittemmin kaikkien frankkien kuningas Kilderik II oli nimittänyt vuonna 673 major domuksensa Wulfoaldin myös Neustrian käskynhaltijaksi ja karkottanut Neustrian silloisen major domuksen Ebroinin luostariin. Kilderik murhattiin vuonna 675, ja Wulfoald pakeni takaisin Austrasiaan. Neustrialaiset valitsivat silloin Leudesiuksen major domuksen virkaan. Seuraavana vuonna Ebroin palasi ja murhautti Leudesiuksen.


title: Palkkaturva

text: Palkkaturva on Suomessa lakisääteinen järjestelmä, joka takaa työntekijälle palkan ja muut työsuhteeseen perustuvat saatavat tilanteessa, jossa työnantaja on menettänyt maksukykynsä. Palkkaturvaa haetaan työ- ja elinkeinotoimistosta kolmen kuukauden kuluessa siitä, kun saatava on syntynyt.


title: Palkkaturva

text: Palkkaturvana maksetaan työntekijän työsuhteesta johtuvia saatavia silloin, kun työnantaja tekee konkurssin tai on muutoin maksukyvytön. Palkkaturvan saamiseksi edellytetään lisäksi, että työ on tehty Suomessa tai suomalaisen yrityksen palveluksessa ulkomailla ja että työntekijällä on kotipaikka Suomessa. Toimitusjohtajalla ei ole oikeutta palkkaturvaan, koska hän ei ole työsuhteessa. Saatavilla tarkoitetaan palkkaa, vuosilomakorvausta, päivärahoja, matkakustannusten korvausta, korvausta perusteettomasta irtisanomisesta, tasa-arvolain mukaista hyvitystä jne.


title: Palkkaturva

text: Palkkaturvasta huolehtivat elinkeino-, liikenne- ja ympäristökeskukset (ELY). Työ- ja elinkeinotoimistot ja ELY-keskukset ottavat vastaan hakemuksia sekä neuvovat hakijaa palkkaturvaan liittyvissä kysymyksissä. Jos työnantaja on tehnyt konkurssin, pesänhoitaja yleensä tekee palkkaturvahakemuksen työntekijöiden puolesta. Päätöksen palkkaturva-asiassa tekee ELY-keskus.


title: Palkkaturva

text: Palkkaturvan enimmäismäärä yhtä työntekijää kohden samalle työnantajalle tehdyn työn perusteella on 15.200 euroa. Tämä ei koske merimiehiä. Työaikapankkisaataville on palkkaturvassa oma enimmäismäärä, joka on samalle työnantajalle tehdyn työn perusteella kuuden kuukauden palkkaa vastaava määrä.


title: Palkkaturva

text: Palkkaturvana maksettavista saatavista toimitetaan ennakonpidätys, joka on 5.000 euroon asti 30 prosenttia ja sen ylittävältä osalta 50 prosenttia. Lisäksi palkkaturvana maksettavasta määrästä vähennetään työntekijän eläkemaksu ja työttömyysvakuutusmaksu.


title: Palkkaturva

text: Palkkaturvana maksetut saatavat korkoineen peritään työnantajalta tai tämän konkurssipesältä takaisin valtiolle. Työttömyysvakuutusrahasto maksaa vuosittain jälkikäteen valtiolle palkkaturvana maksettujen määrien ja työnantajilta takaisin perittyjen pääomamäärien erotuksen. Tähän tarvittavat varat kerätään työttömyysvakuutusmaksuina työnantajilta.


title: Palkkaturva

text: Vuonna 2009 palkkaturvana maksettu määrä oli 35,4 miljoonaa euroa. Palkkaturvaa maksettiin 9252 työntekijälle ja palkkaturvapäätökset koskivat 2965 työnantajaa.


title: Frederick Griffith

text: Frederick Griffith (noin 1879–1941) oli englantilainen perinnöllisyystieteilijä. Hän opiskeli Liverpoolin yliopistossa perinnöllisyystiedettä. Hän tutki espanjantautia aiheuttavia viruksia Griffithin kokeella. Kokeen avulla hän kuvasi "muuntumisperiaatteen", joka myöhemmin kyettiin selittämään DNA:n avulla.


title: Frederick Griffith

text: Griffith sai surmansa laboratoriossaan Lontoon ilmapommituksissa 1941.


title: Deion

text: Deion oli kreikkalaisessa mytologiassa Fokiin kuningas ja Aioloksen ja Enareten poika. Vaimonsa Diomedeen kanssa hän sai lapset Asteropeia, Ainetos, Aktor, Fylakos ja Kefalos. Veljensä Salmoneuksen kuoleman jälkeen hän otti hoiviinsa tämän tyttären Tyron ja antoi tämän myöhemmin puolisoksi Kretheukselle.


title: Deion

text: Deion oli myös Herakleen ja Megaran pojan nimi.


title: Deioneus

text: Deioneus () oli kreikkalaisessa mytologiassa Iksionin vaimon Dian isä. Hän kiristi vävyltään myötäjäisiä, jolloin Iksion kutsui Deioneuksen kotiinsa ja heitätti tämän tulisille hiilille, johon tämän kuoli.


title: Deioneus

text: Deioneus oli myös Oikhalian Eurytoksen pojan nimi, jonka Theseus naitti Perigunen kanssa.


title: Fylakos

text: Fylakos oli kreikkalaisessa mytologiassa usean mieshahmon nimi.


title: Fylakos

text: Fylakos oli Deionin ja Diomeden poika, joka meni naimisiin Minyaan tyttären Klymenen kanssa. Liitosta syntyivät lapset Ifiklos ja Alkimede. Fylakoksen on arveltu perustaneen Thessaliaan Fylaken kaupungin.


title: Fylakos

text: Fylakos oli Ifikloksen poika ja isoisänsä kaima.


title: Fylakos

text: Fylakos oli delfoilainen sankari, jolle oli omistettu kaupunkiin oma pyhäkkö.


title: Fylakos

text: Fylakos oli Troijan sodassa taistellut soturi, jonka Leitos surmasi taistelussa.


title: Jessica Lindell-Vikarby

text: Jessica Lindell-Vikarby (s. 7. helmikuuta 1984 Huddinge, Ruotsi) on ruotsalainen uransa lopettanut alppihiihtäjä. Hän kilpaili pääasiassa syöksylaskussa, supersuurpujottelussa ja suurpujottelussa.


title: Jessica Lindell-Vikarby

text: Lindell-Vikarby voitti vuonna 2003 suurpujottelun junioreiden maailmanmestaruuden ja sijoittui St.Moritzin MM-kilpailuissa kahdeksanneksi alppiyhdistetyssä ja 13:nneksi super-G:ssä. Santa Caterinan MM-kilpailuissa 2005 hän oli syöksylaskussa kuudes ja alppiyhdistetyssä yhdestoista. Torinon olympialaisissa 2006 hän sijoittui alppiyhdistetyssä kahdeksanneksi. Val d’Isèren MM-kilpailuissa 2009 hän oli supersuurpujottelussa kahdestoista. Seuraavana päivänä hän loukkaantui syöksylaskun harjoituksissa niin pahoin, ettei kilpaillut enää loppukauden aikana. Garmisch-Partenkirchenin MM-kilpailuissa 2011 hän sijoittui supersuurpujottelussa 14:nneksi ja suurpujottelussa seitsemänneksi. Schladmingin MM-kilpailuissa 2013 hän oli supersuurpujottelussa 15:s ja suurpujottelussa 13:s. Sotšin olympialaisissa 2014 hän sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän sai pronssia suurpujottelussa.


title: Jessica Lindell-Vikarby

text: Lindell-Vikarby sijoittui maailmancupissa ensimmäisen kerran kymmenen parhaan joukkoon oltuaan seitsemäs Söldenin suurpujottelussa lokakuussa 2002. Ensimmäisen palkintokorokepaikkansa hän sai oltuaan kolmas Lake Louisen supersuurpujottelussa 2. joulukuuta 2007. Toisen palkintosijansa – ja ensimmäisen voittonsa – hän saavutti Cortina d’Ampezzon super-G:ssä 26. tammikuuta 2009. Kuusi päivää myöhemmin hän sijoittui Garmisch-Partenkirchenin super-G:ssä kolmanneksi. Toisen voittonsa Lindell-Vikarby saavutti Beaver Creekin suurpujottelussa 1. joulukuuta 2013. Kaksi viikkoa myöhemmin hän oli toinen Sankt Moritzin suurpujottelussa. Hän sijoittui toiseksi myös Lienzin suurpujottelussa. Åren ja Lenzerheiden suurpujotteluissa hän oli kolmas. Hän sijoittui kauden 2013–2014 suurpujottelucupissa toiseksi.


title: Jessica Lindell-Vikarby

text: Lindell-Vikarby voitti Ruotsin mestaruuden syöksylaskussa 2006, 2008 ja 2011, supersuurpujottelussa 2006, 2008, 2011 ja 2013 ja suurpujottelussa 2007, 2008, 2011, 2012 ja 2013.


title: Jessica Lindell-Vikarby

text: Lindell-Vikarby ilmoitti lopettavansa uransa 14. heinäkuuta 2015 muun muassa selkävaivojen vuoksi.


title: Maile Flanagan

text: Maile Flanagan (s. 19. toukokuuta 1965 Honolulu, Havaiji) on yhdysvaltalainen Daytime Emmy -palkittu näyttelijä ja koomikko, joka tunnetaan erityisesti Yhdysvalloissa englanniksi dubatusta japanilaisesta animesarjasta "Naruto". Hän oli vuonna 2007 Naruto Uzumakin roolista ehdokkaana American Anime -palkinnon saajaksi.


title: Maile Flanagan

text: Flanaganin isä työskenteli vakojaana Yhdysvaltain armeijalle, ja isän töiden vuoksi perhe muutti Flanaganin ollessa 4,5-vuotias Bangkokiin, Thaimaahan. Hän oli 10-vuotias kun perhe muutti Saksaan, jossa he asuivat Nürnbergissä ja Münchenissä. Flanagan valmistui Münchenin amerikkalaisesta high schoolista vuonna 1983 ja muutti sen jälkeen takaisin Yhdysvaltoihin, jossa hän opiskeli Bostonin collegessa.


title: Maile Flanagan

text: Flanagan on kertonut julkisesti olevansa lesbo, ja hän on naimisissa Lesa Hammettin kanssa.


title: Maile Flanagan

text: Valmistuttuaan collegesta vuonna 1987 hän muutti Washingtonin kautta Minneapolisiin, jossa Flanagan liittyi komediaseurueeseen Every Mother's Nightmare. Ryhmään kuului muun muassa Wayne Wilderson, Tom McCarthy, Andrea Beutner, Peter Civetta ja Nancy Walls. Samalla hän esiintyi teatterissa ja stand up koomikkona.


title: Maile Flanagan

text: Vuonna 1996 Flanagan muutti Los Angelesiin, jossa hän jatkoi teatterissa näyttelemistä. Kaksi vuotta myöhemmin Flanagan teki ensimmäiset esiintymisensä televisiossa, kun hänellä oli vieraileva rooli sketsisarjassa "MADtv" ja cameorooli elokuvassa "Overnight Delivery". Samana vuonna Flanagan teki ensimmäisen ääniroolinsa animaatioon MiB – Men in Black. Sittemmin 2000-luvulta lähtien hän on tehnyt äänirooleja näytelmäroolien ohella animaatoihin ja mainoksiin. Flanagan sai ensimmäisen pääroolin animaatiosarjasta Vekarat vuonna 2003 ja oli ehdokkaana vuonna 2005 Annie-palkinnon voittajaksi parhaasta ääniroolista animaatiosarjassa. Samaisesta ääniroolista hänet palkittiin vuotta myöhemmin Daytime Emmylla. Samoihin aikoihin Flanagan aloitti Naruto-sarjan päähahmon Naruto Uzumakin dubbaamisen englanniksi, jonka myötä hän on toiminut hahmon roolissa niin elokuvissa, kuin videopeleissä. Flanagan on vieraillut myös televisiosarjoissa "Täydelliset naiset", "Teho-osasto", "Greyn anatomia" ja "Reno 911!". Vuonna 2008 hän oli käsikirjoittamassa ja tuottamassa näyttelemässään komediasarjassa "3Way".


title: Hämeenkyrön vaakuna

text: Hämeenkyrön vaakuna on Hämeenkyrön kunnan tunnus. Se on saanut aiheensa Hämeenkyrön alueen historiasta. Vaakunan juomasarvi, ”kyrönsarvi”, jollaisen pitäjällä kerrottiin olleen jo alkuajoistaan saakka, viittaa samalla myös kunnan menneisyyteen. Tähti ja liekkikoro – tai nykyisin sädekoro – symboloivat Pohjantähteä ja revontulia, ja viittaavat pohjankäyntiin.


title: Hämeenkyrön vaakuna

text: Vaakunan on suunnitellut Gustaf von Numers, ja se vahvistettiin käyttöön 29. joulukuuta 1954. Vaakunan selitys on ”kultakentässä puna-sinikatkoinen juomasarvi, jalka ja heloitus hopeaa, suu oikealle, sarven yläpuolella sininen, liekkikoroinen lakio, jossa kuusisakarainen tähti”.


title: Thomas Harriot

text: Thomas Harriot (n. 1560 – 2. kesäkuuta 1621) oli englantilainen tähtitieteilijä, matemaatikko, etnografi ja kääntäjä. Joissakin lähteissä hänen sukunimekseen ilmoitetaan vaihtoehtoisesti Harriott tai Hariot. Hänen on arveltu tuoneen perunan Britteinsaarille. Tuoreet tutkimukset osoittavat Harriotin laatineen ensimmäiset piirrokset Kuusta hänen tarkkailtuaan Maan kiertolaista kaukoputkella heinäkuussa 1609, joitakin kuukausia ennen Galileo Galileita.


title: Thomas Harriot

text: Harriot tutki Kuuta kaukoputkella 26. heinäkuuta 1609 ja piirsi sen perusteella karttoja, mutta hänen löytönsä tulivat julki paljon myöhemmin kuin Galilein. Tähän lienee vaikuttanut se, että Harriotilla ei ollut juurikaan suhteita hoviin tai ylhäisöön, toisin kuin Galileilla.


title: Thomas Harriot

text: Brittiläinen kuuluisa tähtitieteilijä Sir Patrick Moore väittää, että Harriotin kuukartta on parempi kuin Galilein ja vuosina 1612–1613 tehdyt kartat ovat suorastaan mestariteoksia. Niihin on kuvattu tarkasti Kuun vuoret, kraatterit ja tasangot.


title: Matt Lindland

text: Matt James Lindland (s. 17. toukokuuta 1970 Oregon City) on yhdysvaltalainen kreikkalais-roomalaisen tyylin painija ja vapaaottelija.


title: Matt Lindland

text: Lindland aloitti painin harrastamisen vuonna 1985. Ensimmäisissä kansainvälisissä arvokilpailuissaan, 1994 maanosansa mestaruuskisoissa, hän voitti kultamitalin vapaapainissa 74 kilogramman painoluokassa. Kreikkalais-roomalaisessa painissa hän voitti Pan-Amerikan mestaruuden 1998 ja saavutti hopeaa vuonna 1997. 2000 Sydneyn kesäolympialaisiin Lindland eteni maansa olympiakarsintoihin liittyneen pitkän oikeustaistelun päätteeksi, mistä hän sai nykyisen lempinimensä "”The Law”" (laki). Sydneyssä Lindland sijoittui hopealle hävittyään loppuottelussa venäläiselle Murat Kardanoville. Seuraavana vuonna Patraksen MM-kisoissa hän saavutti hopeaa 85-kiloisten sarjassa.


title: Matt Lindland

text: Vapaaottelussa Lindland harjoittelee Team Quest -salilla. UFC-debyyttinsä hän teki joulukuussa 2000 UFC 29 -tapahtumassa, ja eteni järjestön keskisarjan mestaruusotteluun, missä hän UFC 37 -tapahtumassa kärsi tappion Murilo Bustamantelle lokakuussa 2002. UFC 54:n jälkeen hänet erotettiin järjestön tapahtumista sponsorierimielisyyksien takia, minkä jälkeen hän on otellut IFL-, bodogFight- ja Affliction-tapahtumissa.


title: Juha Alén

text: Juha Alén (s. 25. lokakuuta 1981 Tampere) on suomalainen jääkiekkopuolustaja.


title: Juha Alén

text: Alén pelasi juniorivuotensa Tampereella Ilveksen ja Kooveen joukkueissa, kunnes lähti kaudeksi 2001–2002 Pohjois-Amerikkaan NAHL-juniorisarjaan Soo Indiansin joukkueeseen. Seuraavan kauden hän pelasi Pohjois-Michiganin yliopiston joukkueessa, ja hyvin sujuneen kauden päätteeksi Mighty Ducks of Anaheim varasi hänet NHL:ään kolmannella kierroksella numerolla 90.


title: Juha Alén

text: Kauden 2003–2004 Alén pelasi Anaheimin AHL-farmijoukkueessa Cincinnati Mighty Ducksissa. Hän aikoi jatkaa AHL:ssä seuraavallakin kaudella, mutta loukkaantui juuri ennen kauden alkua. Alén kuntoutui kevääksi ja pelasi loppukaudesta 2005 seitsemän peliä Ilveksessä, tosin vähäisellä peliajalla.


title: Juha Alén

text: Alén jatkoi Ilveksessä kaksi seuraavaa kautta, kunnes riitautui seuran johdon kanssa tammikuussa 2007 ja siirtyi Bluesiin. Bluesista hän jatkoi kaudeksi 2007–2008 Rauman Lukkoon. Alénin sopimus oli kaksivuotinen, mutta se purettiin jo ensimmäisen kauden jälkeen.


title: Juha Alén

text: Kaudella 2008–2009 Alén pelasi Ruotsin Allsvenskanissa Mora IK:n joukkueessa, kunnes siirtyi kaudeksi 2009–2010 unkarilaiseen Alba Volán Székesfehérvár joukkueeseen. Seuraavaksi kaudeksi hän siirtyi sen sijaan Ranskan pääsarjan Dragons de Roueniin. Pelattuaan Rouenissa kaksi kautta Alén siirtyi kaudeksi 2012–2013 HPK:hon.


title: Tanis

text: Tanis (nykyinen صان الحجر "Ṣān al-Ḥaǧar") oli muinaisen Egyptin kaupunki, joka sijaitsi Niilin suiston koillisosassa. Se oli Egyptin pääkaupunkina 21. ja 22. dynastian aikana.


title: Tanis

text: Tanis perustettiin Egyptin 20. dynastian valtakauden lopulla, ja seuraavan 21. dynastian aikana siitä tuli Egyptin pääkaupunki, jollaisena se pysyi myös 22. dynastian aikana. Se oli 21. dynastian perustajan Smendesin kotipaupunki. Sillä oli myös huomattava kaupallinen ja strateginen merkitys, kunnes sitä 500-luvulla uhkasivat Manzalajärven tulvat, jolloin kaupunki hylättiin. Kaupungista paenneet ihmiset perustivat lähelle Tennisin kaupungin.


title: Tanis

text: Tanisista on löydetty useiden temppelien raunioita, joista huomattavin on Amonin temppeli. Tanisissa on myös kolmannelta välikaudelta peräisin oleva nekropoli, josta Pierre Montet löysi vuosina 1939–1940 faarao Psusennes I:n, Amenempen ja Shoshenk I:n haudat täysin koskemattomina. Lähes kaikkiin muihin Egyptin faaraoiden hautoihin on jo muinaisaikana tunkeuduttu. Haudoista löydettiin huomattava määrä kultaa ja jalokiviä.


title: Tanis

text: Suuri osa Tanisin temppeleiden rakentamiseen käytetyistä kivistä oli tuotu vanhemmasta Pi-Ramsesin kaupungista, mikä erehdytti eräät varhaiset arkeologit luulemaan Tanisia Pi-Ramsesiksi.


title: Tanis

text: Tanisissa palvottiin etenkin Amunia, Mutia ja Khonsua, samoja jumalia kuin Thebassakin, minkä vuoksi eräät tutkijat ovat nimittäneet Tanisia "pohjoiseksi Thebaksi".


title: Tanis

text: Elokuvassa "Kadonneen aarteen metsästäjät" Tanis on liitonarkin viimeinen leposija, jossa se on kätkettynä salaiseen kammioon. Elokuvassa sanotaan, että Egyptin faarao Sisak vei arkin Tanisiin 980 eaa. Siinä väitetään myös virheellisesti, että kaupunki olisi jo silloin hautautunut kokonaisen vuoden kestäneessä hiekkamyrskyssä Jumalan raivosta ja pysynyt hautautuneena vuoteen 1936 saakka, jolloin se löydettiin.


title: Huppuviuhkakerttuli

text: Huppuviuhkakerttuli ("Myioborus miniatus") Keski- ja Etelä-Amerikassa elävä kerttuleihin kuuluva varpuslintu.


title: Huppuviuhkakerttuli

text: Kooltaan huppuviuhkakerttuli on noin 12 cm. Lajin pää kaula ja selkä ovat väriltään tumman tuhkanharmaat. Vatsan väri muuttuu etelästä pohjoiseen mentäessä sitruunankeltaisesta kirsikanpunaiseksi. Lajin pyrstön sivujen sulat ovat valkoiset. Huppuviuhkakerttulin päälaella on ruosteenpunainen laikku.


title: Huppuviuhkakerttuli

text: Huppuviuhkakerttulin levinneisyys ulottuu Etelä-Amerikasta Meksikoon. Levinneisyysalue levenee Sierra Madren kohdalla ja ulottuu pohjoisessa aina Maderas del Carmenin vuorille Coahuilassa.


title: Huppuviuhkakerttuli

text: Huppuviuhkakerttulit elävät pilvi- ja vuoristometsissä 2 500–7 000 metrin korkeudessa. Laji liikkuu sekä metsien latvuskerroksissa että maan lähellä.


title: Huppuviuhkakerttuli

text: Huppuviuhkakerttulit syövät pääasiassa hyönteisiä. Etsiessään ravintoa puista huppukerttuli leväyttelee pyrstöään auki ja kiinni. Tämä saattaa houkutella hyönteisiä tulemaan esiin, jolloin ne on helppo syödä. Laji voi etsiä ruokaa yhdessä muiden kerttuleiden tai tangaroiden kanssa.


title: Raymond Edward Johnson

text: Raymond Edward Johnson (24. heinäkuuta 1911 Kenosha, Wisconsin – 15. elokuuta 2001 Wallingford, Connecticut) oli yhdysvaltalainen pääasiallisesti radiossa ja teatterissa esiintynyt näyttelijä.


title: Raymond Edward Johnson

text: Radiossa hän esiintyi päärooleissa sarjoissa "Don Winslow of the Navy" ja "Mandrake the Magician". Parhaiten hänet muistetaan kuitenkin "Inner Sanctum" -kauhusarjan kertojan roolista, jota hän esitti sarjan alkamisesta vuonna 1941 vuoteen 1945 saakka, jolloin Paul McGrathista tuli uusi kertoja.


title: Raymond Edward Johnson

text: Teatterinäyttämöllä Johnson esiintyi muun muassa vuonna 1943 Sidney Kingsleyn Broadway-näytelmässä "The Patriots", jossa hän esitti Thomas Jeffersonin roolin.


title: Rutumin kartano

text: Rutumin kartano () on kartano Lapinjärven kunnassa, Rutumin kylässä. Kartanon muodosti kapteeni Henrik Sebastian Hasselblatt hankkiessaan Isovihan jälkeen useita kylän rälssitiloja 1743. Myöhemmin lääninkamreeri Gabriel Gylling osti useita kartanon rälssitiloja. Kartanon päärakennus on rakennettu osittain 1794, jonka jälkeen sitä on laajennettu 1800-luvulla ja kunnostettu vielä 2000-luvulla.


title: Rutumin kartano

text: Rutumin kartanon kotisivut http://www.rutuminkartano.fi/


title: Syväsenvaara

text: Syväsenvaara sijaitsee noin neljä kilometriä Rovaniemen keskustasta koilliseen päin. Syväsenvaara kuuluu nykyisin Rovaniemen kaupunkiin. Itse vaaran korkeus on noin 195 m merenpinnasta. Vaaran päältä avautuu komeahko näkymä Rovaniemen jokilaaksoon.


title: Syväsenvaara

text: Syväsenvaaran uumeniin on louhittu Joulupukin luola Santa Park. Syväsenvaarassa on monia kilometrejä valaistuja hiihtolatuja, jotka kesäisin ovat lenkkeilijöiden suosiossa. Lisäksi alueella on jalkapallokenttä, joka talvisin jäädytetään jääkiekkokentäksi. Syväsenvaarassa sijaitsee peruskoulu, paloasema, kirkko, posti, Siwa-lähikauppa ja Tapsan grilli, jossa on myös minigolf-rata, joka on suurin osin metsittynyt hoitamattomuuden vuoksi, joten useasti siellä ei pelata.


title: Muhjärvi

text: Muhjärvi on järvi Kymijoen vesistössä Kymenlaakson maakunnassa. Se sijaitsee Kymijoen eteläosan varrella Kouvolassa ja rajoittuu Kotkan rajaan. Muhjärven ja Kymijoen välisellä niemellä sijaitsee Wredebyn kartano ja lentokenttä. Muhjärvi kuuluu Natura 2000 -alueisiin.


title: Muhjärvi

text: Muhjärvi on Kymijoen laajentuma, jonka suora vesiyhteys Kymijokeen on hyvin kapea johtuen järven ja joen välisestä pitkästä kannaksesta. Rannat ovat laakeat ja avovesialue laaja. Järven keskisyvyys on 1,5 metriä ja suurin syvyys 5 metriä. Muhjärven vesi on savista ja sameaa (näkyvyys aina alle 1 m) ja se lämpiää keväällä nopeasti. Viereisen Kymijoen vesi on puolestaan suhteellisen kirkasta (näkyvyys 2–3 m) ja aina viileää. Muhjärvi on fosforiarvoiltaan erittäin rehevä. Ravinteita järveen kertyy pääasiassa valuma-alueen pelloilta.


title: Muhjärvi

text: Muhjärven rannoilla kasvaa melko kapeita ruovikkokasvustoja ja matalan veden aikana paljastuvat rantojen liejuvyöhykkeet. Järveä ympäröi usein pienten lehtipuiden ja pensastojen vyöhyke ja se on suurelta osin viljelyalueiden ympäröimä.


title: Muhjärvi

text: Muhjärvi on sisämaan parhaimpia lintujen muutonaikaisia levähdysalueita, johtuen järven sijainnista ja laajasta avovesialueesta. Järven ja joen väliin jäävä kannas on etenkin kahlaajien suosiossa. Muhjärveen on istutettu siikaa, kuhaa ja toutainta.


title: Ilkka Seppinen

text: Ilkka Tapio Seppinen miissä juuret? (s. 1944) on poliittisen historian dosentti Helsingin Yliopistossa, historioisija ja oppiarvoltaan valtiotieteen tohtori.


title: Ilkka Seppinen

text: Ilkka Seppinen on Helsingin Yliopiston poliittisen historian laitoksen dosentti. Hän on kirjoittanut tilaushistorioita, mutta myös paljon muuta.. Toiminta eri aloja edustaneiden tilaushistorioiden kirjoittajana on toisaalta perehtdyttänyt Ilkka Tapio Seppisen laajasti Suomen historiaan 1800-luvun alkupuolelta saakka. Useimmissa tapauksissa Ilkka Tapio Seppisen tilaushistoriat täyttävät tieteelliset kriteerit ja ovat perusteellisesti dokumentoituja.Ilkka Tapio Seppisen viimeinen tilaushistoria on oikeuskanslerin historia 1944-2006, joka ilmestyi lokakuun alussa 2006.


title: Ilkka Seppinen

text: Ilkka Tapio Seppinen on tutkinut historiaa myös akateemisesti. Erityisesti hän on perehtynyt ns. Napoleonin sotien vaikutukseen Ruotsin valtakuntaan ja siten Suomeen. Tästä aiheesta hän on esittänyt useita esitelmiä kotimaassa sekä aihetta käsitelleessä suomalais-venäläisessä seminaarissa Moskovassa 2007. Kansainvälisen Sotahistorian Komission vuoden 2009 symposiossa Portossa Portugalissa Ilkka Tapio Seppinen esitelmöi aiheesta Suomen Sotahistorian Komission virallisena edustajana, Tartossa Baltian Puolustuskorkeakoussa ja muualla..


title: Ilkka Seppinen

text: Seppinen on Deutsche Akademische Austausdienstin stipendiaatti (1971-1972) ja Alexander von Humboldt Stiftungin stipendiaatti (1981). Suomen Historiallisen Seuran tutkijajäseneksi hänet otettiin 1993.


title: Ilkka Seppinen

text: Teoksiin voidaan laskea Ilkka Tapio Seppisen Eduskunnan 100-vuotishistorian 11 osaan "Kansainvälinen eduskunta" kirjoittama tutkielma "Eduskunnan ulkosuhteet". Seppinen on toimittanut Martti Ruudun sotapäiväkirjan "Me uskoimme Suomeen" (2000) ja kirjoittanut pienoiselämäkertoja Kansallisbiografiaan. Hän on suomentanut Harrison Salisburyn kirjan "Tuntematon sota" (1979).


title: Ilkka Seppinen

text: Ilkka Tapio Seppinen on toiminut Suomen Sotahistorian Komissiossa vuodesta 1983. Vuodesta 2012 lähtien hän on ollut Komission puheenjohtaja. Vuodesta 2012 lähtien hän on ollut The International Association for the History of Transport, Traffic and Mobility (T2M) hallituksen jäsen, johon liiknnehistorian harratus Liikenneministeriön historian (1992 kirjoittamisen jälkeen on hänet johdattanut.


title: Loviisanjoki

text: Loviisanjoki on Suomenlahteen laskeva joki Suomessa. Joen vesistöalue sijaitsee Uudenmaan maakunnassa Lapinjärven kunnassa ja Loviisan kaupungissa ja osuu myös entisten Liljendalin ja Pernajan kuntien alueille. Joen latvaosista käytetään myös nimityksiä Lapinjärvenjoki ja Rutuminjoki.


title: Loviisanjoki

text: Loviisanjoen vesistö saa alkunsa Lapinjärven ympäristöstä. Vesistön järvisyys on 4,05 %. Joki laskee Suomenlahden Loviisanlahteen Loviisan kaupungin keskustan kohdalla.


title: Vääräpyörä

text: Vääräpyörä on joensuulainen poikkitaiteellinen kulttuuriyhdistys, joka tuottaa teatteri- ja lauluesityksiä, erilaisia ohjelmia, näyttelyitä ja tapahtumia. Yhdistys on perustettu 1995.


title: Vääräpyörä

text: Vääräpyörän aktiivijäsenet eri taiteenalojen ammattilaisia ja harrastajia. Lisäksi runsas joukko vierailevia taiteilijoita osallistuu säännöllisesti Vääräpyörän toimintaan.


title: Vääräpyörä

text:
Vääräpyörä-tuotantoja ovat olleet muun muassa kiertueella esitetty ja Joensuun kaupunginteatterissa vieraillut uutta englantilaista draamaa edustava, The Country – Maalla ja Kajaanin Runoviikolla esitetty Betonimylläri-runotuotanto, Vääräpyörän ja Joensuun kaupunginteatterin yhteistuotanto Mielipuolen Päiväkirja, Ilosaaressa lapsille tehty teatteriseikkailu Lystisaaren Mahtikisa ja Tuula-Liina Variksen käsikirjoittama näytelmä Maan päällä paikka yksi on.
Tuhmat tädit on Vääräpyörän laulu- ja performanssiryhmä, joka on esiintynyt vuodesta 2000.


title: Vääräpyörä

text: Yhdistys on tuottanut muun muassa Joen yö -tapahtuman ja Salaisuuksien Saari -draamaristeilyn.


title: Vääräpyörä

text: Vääräpyörän tärkeä toimitila on Joensuun Pakkahuone.Vääräpyörä


title: Säädöskieli

text: Säädöskieli eli säädöksissä käytettävä kieli on osittain erikoiskieltä muistuttava kielenkäyttötapa. Se perustuu yleiskieleen, mutta käyttää paljon yleiskieleen kuulumattomia sanoja ja ilmauksia. Säädöskieli on yksi lakikielen eli juridisen kielen lajeista. Lakikieltä käytetään usein yläkäsitteenä, vaikka sitä joskus käytetään myös säädöskielen synonyymina. Muita lakikielen lajeja ovat oikeustieteen kieli, tuomioistuinkieli ja hallinnon kieli.


title: Säädöskieli

text: Suomenkieliset säädökset olivat Ruotsin vallan aikana käännöksiä ruotsin kielestä. Ensimmäinen lainsuomennos oli Herra Martin kääntämä kuningas Kristoferin maanlaki noin vuodelta 1580. Sitä ja muita maanlain suomennoksia ei koskaan painettu. Ensimmäinen suomeksi painettu lakikirja oli 1759 ilmestynyt vuoden 1734 lain suomennos.


title: Säädöskieli

text: Venäjän vallan aikana säädökset ilmestyivät ruotsinkielisinä vihkosina, ja suomenkielisiä käännöksiä julkaistiin aluksi vain keskeisistä laeista. Kun Suomen asetuskokoelma perustettiin vuonna 1860, kaikki säädökset julkaistiin sittemmin myös suomeksi.


title: Säädöskieli

text: Ruotsalaiselle lakikielelle oli tyypillistä jyhkeys ja koukeroisuus, joka oli pitkään leimallista myös lakisuomelle. Vuoden 1734 lain kieli oli melko kansanomaista, vaikka siihen sisältyikin vanhahtavia sanontoja, joista monet olivat jääneet pois yleiskielestä. Vuoden 1734 lain vaikutuksesta Suomen säädöskieleen periytyi pitkään tietty vanhahtavuus. Suomessa vaikutti pitkään myös Ruotsin kanslia- eli kuriaalikielen koukeroisuus, juridiset pronominit (kuten "edellä mainittu") ja pitkävirkkeisyys.


title: Säädöskieli

text: Säädöksiltä edellytettiin yleispätevyyttä, joka johti siihen että kirjoitettiin hyvin yksityiskohtaisesti tai kirjoitettiin abstraktisti käyttäen yleislausekkeita. Tällainen tapa kirjoittaa aiheutti ongelmia säädösten ymmärtämisessä, kun ne olivat pitkiä, mutkikkaita ja käyttivät paljon oikeudellisia nimityksiä.


title: Säädöskieli

text: Tultaessa 1980-luvulle ei oltu vielä vapauduttu vanhahtavasta ja mutkikkaasta kielenkäytöstä. Parina edeltäneenä vuosikymmenenä valtionhallinnossa vaikuttaneiden suunnittelijoiden ammattikieli kulkeutui suunnitelmista ja mietinnöistä myös säädöskieleen. Virkakielikomitean ehdotuksesta valtioneuvosto antoi 1982 virkakielipäätöksen eli päätöksen toimenpiteistä viranomaisten kielenkäytön parantamiseksi (SDK 497/1982), joka oli voimassa tammikuuhun 2000 saakka. Virkakielipäätöksen toteuttaminen osoitti, että säädöskielen parantaminen on hidasta työtä.


title: Säädöskieli

text: Hyvä säädöskieli on yleiskielen mukaista. Se käyttää kirjakielen normeja, yleisesti tunnettua sanastoa ja yksinkertaista virkerakennetta. Säädöskielen tulisi olla myös johdonmukaista, täsmällistä ja ymmärrettävää sekä käyttää virheettömiä ilmauksia. Olennaiset kohdat ja tärkeimmät perustelut tulisi olla helposti havaittavissa ja käytetyt käsitteet tulisi tarvittaessa selittää. Säädöskielen tulisi myös olla sävyltään virallista ja persoonatonta sekä pyrkiä vain yhteen tulkintamahdollisuuteen ja ehdottomaan täsmällisyyteen.


title: Säädöskieli

text: Säädöskielen ymmärtämisen vaikeus liittyy usein abstraktiin, käsitteelliseen ja epäsuoraan esitystapaan. Abstraktisuus on seurausta käsitteiden paljosta käytöstä. Ymmärtämistä vaikeuttaa myös se, että säädösten soveltamiseen liittyvät seikat jätetään mainitsematta. Kun tällaisista seikoista on määrätty muissa säädöksissä, niin siitä ei useinkaan mainita mitään. Muiden säädösten huomioon ottamiseen käytetään niin sanottuja pedagogisia viittauksia, jotka usein käytettyinä tekevät säädöskielestä monimutkaista.


title: Emil Jankes

text: Carl Emil Jankes (16. maaliskuuta 1884 Helsinki – 26. heinäkuuta 1952) oli suomalainen taidemaalari.


title: Emil Jankes

text: Jankesin vanhemmat olivat kauppias Georg Fredrik Jankes ja Maria Amanda Järnmark. Hän opiskeli Helsingin yliopiston piirustussalissa 1905–1906 ja Suomen taideyhdistyksen piirustuskoulussa 1905–1908. Jankes teki opintomatkat Saksaan 1905 ja 1907, Pariisiin 1909-1913 sekä Pariisiin ja Roomaan 1926. Hänen töitään oli ensimmäisen kerran näytteillä Helsingissä 1910. Jankes toimi Vapaan taidekoulun opettajana 1936–1939.


title: Emil Jankes

text: Jankes maalasi asetelmia, henkilökuvia ja maisemia.


title: Costa Rican kivipallot

text:
Costa Rican kivipallot tulivat julkisuuteen vuonna 1940. Suuret kivipallot löydettiin Mesoamerikasta Costa Ricasta. Pallojen läpimitta on muutamasta sentistä yli kahteen ja puoleen metriin. Suurin pallo painaa yli 16 tonnia.
Ne ovat nykykäsityksen mukaan muinaisten intiaanien tekemiä. Kivipallojen tarkoitusta ei tiedetä, mutta niillä uskotaan olleen jonkinlainen uskonnollinen merkitys. Suurin osa kivipalloista on tehty gabrosta tai granodioriitista. Vain muutamat ovat tehty kovasta kalkkikiveä muistuttavasta "coquinasta" sekä hiekkakivestä. Kivipallot liittyvät Aguas Buenasin kulttuuriin, joka oli 200 eaa.-800 jaa. esiklassisella ja klassisella kaudella.


title: Costa Rican kivipallot

text: Kivipalloja on löydetty haudoista matalien kumpujen huipulta. Haudoissa on kultaornamentteja. Kivipallot näyttävät olevan järjestetyt erilaisiin geometrisiin kuvioihin, kuten suoriin linjoihin, siksakkeihin ja niin edelleen. Tämä on johtanut lukuisiin vääriin väitteisiin, esimerkiksi on ilman syytä sanottu kivipallojen osoittavan Pääsiäissaaren ja Stonehengen suuntaa. Kivipalloja tehtiin yhä espanjalaisajalle jatkuneessa Buenos Airesin moniväristä keramiikkaa 1000–1500 jaa. tuottaneessa Chiriquín kulttuurissa, joka tuli Aguas Buenasin jälkeen.


title: Costa Rican kivipallot

text: Unesco lisäsi kivipallot maailmanperintöluetteloon vuonna 2014.


title: HMS Courageous (50)

text: HMS Courageous oli alun perin Courageous-luokan raskaasti aseistettu kevyt risteilijä, joka valmistui marraskuussa 1916 taisteluristeilijäksi, mutta 1924 alkaen alus muutettiin lentotukialukseksi kuten sisaraluksensakin.


title: HMS Courageous (50)

text: "Courageous" ja sen sisaralukset "HMS Glorious" sekä "HMS Furious" oli suunniteltu amiraali Fisherin suunnitelmien pohjalta iskuihin Saksan Itämeren satamiin, ja siksi ne oli rakennettu normaalia pienemmiksi syväykseltään, jotta ne pystyisivät kulkemaan matalasta Ison-Beltin salmesta.


title: HMS Courageous (50)

text: Alus tilattiin 1915 Armstrong-Whitworthin High Walkerin telakalta Newcastle-on-Tynestä. Suunnittelun pohjana käytettiin keveitä risteilijöitä, mutta sen aseistukseksi määritettiin taisteluristeiijän aseistus ja siten aluksia usein kutsutaankin keveiksi taisteluristeilijöiksi. Sen köli laskettiin 18. maaliskuuta 1915 ja alus laskettiin vesille 4. helmikuuta 1916. Alus valmistui tammikuussa 1917.


title: HMS Courageous (50)

text: "Courageous" liitettiin osaksi Suuren laivaston 3. kevyttä risteilijäviirikköä. Keväällä 1917 alus muutettiin miinalaivaksi, joka kykeni kuljettamaan yli 200 miinaa kiskoille asennettuna kannellaan. Aluksen miinakiskot kuitenkin poistettiin 23. marraskuuta ja alusta ei koskaan käytetty miinan laskuun.


title: HMS Courageous (50)

text: Alus osallistui yhdessä "HMS Repulsen" ja "Gloriousin" kanssa toiseen Helgoland taisteluun 17. marraskuuta 1917. Alus käytti 92 15 tuuman kranaattia ja ainakin joitakin kirjattiin osuneeksi saksalaiseen risteilijään "SMS Pillauhun". "Courageous" käytti yhdessä "Gloriousin" kanssa 393 neljän tuuman kranaattia, mutta osumia ei havaittu. Alus kärsi pieniä vaurioita taistelussa. Alus siirrettiin myöhemmin 1. kevyeen risteilijäviirikköön Pohjanmerelle.


title: HMS Courageous (50)

text: Aluksen 15 tuuman tykkitornien katoille asennettiin lentokoneiden lähtöalustat vuonna 1918 ja se oli vastaanottamassa antautuvaa Saksan keisarikunnan laivastoa 21. marraskuuta Scapa Flow'ssa.


title: HMS Courageous (50)

text: Washingtonin laivastosopimuksen mukaan "Courageous" laskettiin taisteluristeilijäksi ja siten siitä tuli "ylimääräinen" ja toisaalta aseistuksen ja panssarointinsa puolesta se oli sopimaton risteilijäksi, tehtiin Amiraliteetissa päätös sen muuttamisesta lentotukialukseksi helmikuussa 1924. Aluksen laaja runko ja suuri nopeus tekivätkin siitä lähes parhaan mahdollisen lentotukialusehdokkaan.


title: HMS Courageous (50)

text: Aluksen muuttaminen aloitettiin Devonportin telakalla 1924 ja alus luovutettiin muutettuna laivaston käyttöön 21. helmikuuta 1928, jolloin se samalla liitettiin Välimeren laivastoon. Alus pysyi kuitenkin varusteltavana telakalla 4. maaliskuuta saakka, jolloin se purjehti neitsytmatkalle saapuen Lamlashiin 6. maaliskuuta. Lamlashista pari päivää myöhemmin alus palasi Devonportiin 9. maaliskuuta viimeisteltäväksi. Alus poistui valmiina telakalta 12. toukokuuta purjehtien Plymouthiin.


title: HMS Courageous (50)

text: Muutostöiden aikana alukselle rakennettiin kaksi lentokantta, joista toinen niin kutsuttu päälentokansi sijaitsi aluksen perässä sekä keulassa oleva pienempi lentoonlähtökansi. Vuosina 1935 ja 1936 tehdyn muutostyön aikana etummainen lentokansi muutettiin tykkikanneksi ja sinne sijoitettiin ilmatorjuntatykkejä ja pääkannelle sijoitettiin kaksi katapulttia.


title: HMS Courageous (50)

text: Alukselle oli rakennettu myös kaksi kerroksinen lentokonesuoja, jonka pituus oli 168 metriä ja kummankin korkesu 7,3 metriä. Aluksella kyettiin kuljettamaan maksimissaan jopa 40 lentokonetta. Aluksella oli alun perin kuusitoista Fairey Flycatcher -konetta, kuusitoista Fairey IIIF -tulenjohto- ja tiedustelukonetta ja kuusitoista Blackburn Ripon -torpedopommittajaa. Koneet vaihdettiin muutamaan otteeseen ja upotessaan aluksen koneina olivat Fairey Swordfishit sekä Gloster Gladiatorit.


title: HMS Courageous (50)

text: Alus purjehti 3. kesäkuuta Portsmouthista saapuen Gibraltarille 6. kesäkuuta ja edelleen Maltalle Välimeren laivaston päätukikohtaan 10. kesäkuuta. Alus suoritti useita purjehduksia Välimeren valtioihin:


title: HMS Courageous (50)

text: Alus purjehti 21. tammikuuta 1930 Maltalta saapuen Portsmouthiin 30. tammikuuta, jolloin lentueet siirtyivät Gosportiin. Alus siirtyi Plymouthiin 4. helmikuuta ja Devonportin telakalle huollettavaksi 8. helmikuuta. Alus palasi palvelukseen 7. syyskuuta ja liitettiin Kotilaivastoon. Alus suoritti lukuisia purjehduksia, kunnes se siirrettiin Portsmouthiin telakalle 24. maaliskuuta 1933. Alus palasi palvelukseen 9. toukokuuta Lentotukialusviirikön lippulaivaksi.


title: HMS Courageous (50)

text: "Courageous" siirrettiin 7. syyskuuta 1935 Välimeren laivastoon, josta se kuitenkin palasi 28. helmikuuta 1936 Kotilaivastoon. Alus sijoitettiin Kanaalin osastoon heinäkuussa 1939.


title: HMS Courageous (50)

text: Toisen maailmansodan alkaessa "Courageous" palveli Kotilaivaston Kanaalille sijoitetuissa joukoissa. Aluksen tehtävänä oli sodan alussa sukellusvenepartiointi lounaisen reitin alueella ().


title: HMS Courageous (50)

text: Alus lähti Plymouthista sukellusveneentorjuntapartioon 16. syyskuuta suojanaan hävittäjät "HMS Inglefield", "HMS Ivanhoe", "HMS Impulsive" ja "HMS Intrepid". Seuraavana päivänä Irlannin rannikolla "Inglefield" ja "Intrepid" lähetettiin auttamaan sukellusvene "U-53":n hyökkäyksen kohteeksi joutunutta kauppa-alus "SS Kafiristania". "Courageous" kääntyi tuuleen lähettääkseen kaksi kannellaan olevaa lentokonetta ilmaan. Tällöin se käänsi kylkensä väijymässä olleelle Saksan laivaston sukellusveneelle "U-29", joka laukaisi kolme G7e-torpedoa. Kaksi torpedoista osui, jolloin lentotukialus kaatui ja upposi viidessätoista minuutissa vieden mukanaan aluksen kapteenin W. T. Mackaig-Jonesin, seitsemäntoista muuta upseeria sekä 501 miehistön jäsentä.


title: HMS Courageous (50)

text: "Courageous" oli ensimmäinen uponnut brittiläinen sotalaiva toisessa maailmansodassa.


title: Koskenkylänjoki

text: Koskenkylänjoki, jota on kutsuttu myös Pernajanjoeksi, on Suomenlahteen laskeva joki Suomessa. Joen vesistöalue sijaitsee eteläosiltaan Uudenmaan, aiemmin Itä-Uudenmaan, maakunnassa ja pohjoisosiltaan Päijät-Hämeen ja Kymenlaakson maakunnissa.


title: Koskenkylänjoki

text: Koskenkylänjoen vesistö saa alkunsa ensimmäisen Salpausselän eteläpuolelta Nastolan Kirkonkylän ja Iitin Kausalan väliseltä alueelta. Vesistön latvaosissa Nastolan suunnasta virtaavaan Mustjokeen yhtyy Sääskjärvestä laskeva jokihaara. Täältä joki virtaa Lanskinjoki-nimisenä Artjärvellä Villikkalanjärveen ja Säyhteen kautta vesistön suurimpaan järveen Pyhäjärveen. Varsinainen Koskenkylänjoki alkaa Pyhäjärvestä. Joen alajuoksulla siihen yhtyy lännestä merkittävin sivujoki Myrskylänjoki, jonka jälkeen joki virtaa Liljendalin kirkonkylän kautta. Koskenkylänjoki laskee Suomenlahteen Pernajanlahden pohjukassa Loviisan Koskenkylän kohdalla. Vesistön järvisyys on 4,4 %.


title: Koskenkylänjoki

text: Vuonna 2012 joen viittä koskea kunnostettiin parantamaan lohen ja meritaimenen poikastuotantoa.


title: Näsijärven Pahvitehdas

text: Näsijärven Pahvitehdas perustettiin vuonna 1893 Tampereen Santalahteen Näsijärven rannalle ja se oli toiminnassa vuoteen 1989 saakka. Axel Sumelius osti vuonna 1903 tehtaan ja uudisti sen täydellisesti.


title: Näsijärven Pahvitehdas

text: Tehdas valmisti ensimmäisenä Suomessa lumppupahvia ja sen tuotevalikoimaan kuuluivat muun muassa lakinlippapahvi, rautateiden matkalipuissa käytetty pahvi, matkalaukut ja sähköeristyspahvi. Tehtaan vuosituotanto oli 550 tonnia ja sen palveluksessa oli parhaimmillaan 200 henkilöä.


title: Näsijärven Pahvitehdas

text: Pahvitehtaan 5–6-kerroksinen punatiilinen päärakennus valmistui vuonna 1942, jonka suunnitteli arkkitehti Bertel Strömmer. Breitensteinien perheen yli 50 vuoden ajan omistama "Näsijärvi Oy / Näsijärven Pahviteollisuus Oy" teki konkurssin vuonna 1988 ja pahvitehtaan tuotanto päättyi vuonna 1989.


title: Näsijärven Pahvitehdas

text: Näsijärven pahvitehtaan entisissä tiloissa on nykyisin taiteilijoiden ja pienyrittäjien työtiloja ja verstaita.


title: King Drapes

text: King Drapes on vuonna 1997 perustettu suomalainen rockabilly-yhtye. Yhtye on levyttänyt musiikkia seitsemälletoista eri levy-yhtiölle.


title: King Drapes

text: (Matchbox/Shotgun/Wild Angels- muusikko Wild Bob Burgosin sooloalbumi jolla soittaa King Drapes vahvistettuna fonistilla ja pianistilla).


title: Vko

text: Lyhenteet vko, Vko ja VKO voivat tarkoittaa ainakin seuraavia:


title: Oulunlahden seisake

text: Oulunlahden seisake tai laituri (, aiemmin myös "Kiviniemi" sekä "Vesala") oli seisake rataosalla Oulun Kiviniemessä, Oulun ja Kempeleen asemien välisellä rataosuudella.


title: Oulunlahden seisake

text: Liikennepaikalle rakennettiin vuonna 1949 pieni asemarakennus Jarl Ungernin suunnitelmien pohjalta. Rakennus purettiin käyttämättömänä 1990-luvulla.


title: Dokumenttiprojekti

text: Dokumenttiprojekti on Yleisradion ohjelmapaikka, joka esittää laadukkaita dokumenttielokuvia ympäri maailmaa viikoittain Yle TV1 -kanavalla. Aiemmin ohjelmapaikka sijaitsi Yle TV2:lla mutta yhdistyi vuoden 2012 alusta "Ykkösdokumentin" kanssa. "Dokumenttiprojektin" elokuvien viikoittaiset esitysajat sijoittuvat maanantain myöhäisiltaan ja uusinnat lauantai-iltapäiviin. "Dokumenttiprojektin" tuottajana toimii Erkko Lyytinen.


title: Dokumenttiprojekti

text: "Dokumenttiprojekti" on ollut yhteistuottajana monessa kansainvälistä menestystä saaneessa kotimaisessa dokumenttielokuvassa. Näiden joukossa ovat muun muassa Pirjo Honkasalon "Melancholian 3 huonetta", Jukka Kärkkäisen ja J-P Passin "Kovasikajuttu", Arto Halosen "Sinivalkoinen valhe" ja "Pyhän kirjan varjo", Arto Koskisen "Kuningas Litmanen", Markku Lehmuskallion "Matka", John Websterin "Katastrofin aineksia", Jouko Aaltosen "Kenen joukossa seisot", Elina Hirvosen "Paratiisi" ja Erkko Lyytisen "Kainuun tähti". Kotimaisten yhteistuotantojen tuottajana toimii Iikka Vehkalahti.


title: Dokumenttiprojekti

text: Suomessa "Dokumenttiprojekti" loi ja toteutti yhdessä AVEK:n kanssa Toinen Suomi -hankkeen, jossa Satakunnassa, Etelä-Suomessa ja Pohjois-Suomessa toteutettiin kaikkiaan 19 dokumentti- ja lyhytelokuvaa. Niiden joukossa oli muun muassa Tampereen elokuvajuhlilla pääpalkinnon saanut "Kone 17". Jatkoa tälle projektille on laaja Lönnrot 2017 -projekti, jonka tavoitteena on kerätä ja toteuttaa 1000 tarinaa Suomesta. Projekti synnytti syksyllä 2009 lyhytdokumenttisarjan "Tarinateltta esittää".


title: Dokumenttiprojekti

text: Syksyllä 2009 "Dokumenttiprojekti" eteni uusille julkaisualustoille perustamalla yhteistyössä levittäjien, tuottajien ja festivaalien kanssa Dokumenttiprojekti Goes Cinema (DPGC) -brändin. Hankkeen myötä elokuvateattereihin menevät dokumenttielokuvat ovat voineet hyödyntää "Dokumenttiprojektin" brändiä. Keväällä 2010 kaksi elokuvaa "Miesten vuoro" ja "Reindeerspotting" saivat elokuvateattereissa suuret katsojamäärät. Muita hankkeesta hyötyneitä elokuvia ovat olleet esimerkiksi "Kansakunnan olohuone" (2009), "Magneettimies" (2009), "Säilöttyjä unelmia" (2012), "Rouva Presidentti" (2012) ja "Punaisen metsän hotelli" (2012).


title: Dokumenttiprojekti

text: Kansainvälisesti "Dokumenttiprojekti" on tunnettu osallistumisestaan monien tunnettujen elokuvien tuotantoon. Näiden joukossa muun muassa Hubert Sauperin "Darwin's Nightmare", Nino Kirdtzatzen "The Pipeline Next Door", Eugene Jarecskin "Why We Fight", Chantal Ackermanin "South", Vitali Manskin "Private Monologues" ja Leslie Woodhedin "A Cry from the Grave".


title: Dokumenttiprojekti

text: "Dokumenttiprojektin" aiempi tuottaja Iikka Vehkalahti loi eteläisessä Afrikassa Steps For The Future -projektin, jossa tuotettiin 37 muun muassa Cannesissa ja IDFAssa palkittua dokumentti- ja lyhtyelokuvaa. Hanke jatkui maailmanlaajuisena Why Democracy -projektina, jonka dokumenttielokuvia esitettiin viidenkymmenen televisioyhtiön välityksellä lähes kaikissa maailman maissa. Tuotantojen joukossa oli muun muassa dokumenttielokuvien Oscarilla palkittu Alex Gibney "Taksi pimeyteen" ja Weijun Chenin "Äänestä minua!". Steps-ryhmään kuuluu myös Steps India, joka on tuottanut useita intialaisten ohjaajien dokumenttielokuvia, niiden joukossa Nishtha Jainin "Lakshmi ja minä".


title: Dokumenttiprojekti

text: "Dokumenttiprojekti" on vastannut myös Yle Teemalla esitettävästä "Kolmas ulottuvuus" -dokumenttisarjasta, joka on keskittynyt Euroopan ja Yhdysvaltojen ulkopuolisesta maailmasta kertoviin dokumenttielokuviin. Huhtikuussa 2011 avattu "Dokumenttiprojektin" ja ulkoasiainministeriön hanke kolmasulottuvuus.fi nostaa esille kehittyvien maiden aihepiireihin liittyviä dokumenttielokuvia ja niiden ohjaajia.


title: Dokumenttiprojekti

text: "Dokumenttiprojektin" perusti Ylellä työskennellyt elokuvaohjaaja ja -tuottaja Jarmo Jääskeläinen. Hän toi "Dokumenttiprojektin" ohjelmistoon alan kansainvälisiä klassikoita ja huipputöitä. "Dokumenttiprojekti" käynnisti suomalaisen dokumenttielokuvan määrällisen ja laadullisen nousun ja avasi tien kansainvälisyyteen.


title: Petteri Nykky

text: Petteri Nykky (s. 10. huhtikuuta 1965) on suomalainen salibandy- ja golfvalmentaja. Ennen valmennusuraansa hän pelasi salibandya Salibandyliigassa.


title: Petteri Nykky

text: Nykky on valmistunut Jyväskylän yliopistosta filosofian maisteriksi pääaineenaan kemia. Hän on suorittanut myös ammattivalmentajan tutkinnon.


title: Petteri Nykky

text: Nykky pelasi pelaajaurallaan vuosina 1991–1998 yhteensä 98 runkosarjaottelua Salibandyliigassa Liffessä ja Happeessa.


title: Petteri Nykky

text: Salibandyliigassa Nykky on valmentanut Happeeta, Espoon Oilersia vuosina 2000–2008, AC Hakia kaudella 2008–2009 ja Classicia vuodesta 2015. Vuosina 2009–2011 hän valmensi Sveitsin liigassa pelaavaa Alligator Malansia.


title: Petteri Nykky

text: Suomen miesten salibandymaajoukkueen päävalmentajana hän toimi vuosina 2004–2010. Nykyn valmennuksessa Suomi voitti maailmanmestaruuden vuosina 2008 ja 2010. Vuosina 2011–2015 hän toimi Sveitsin salibandymaajoukkueen päävalmentajana. Vuoden 2012 MM-kisoissa Sveitsi saavutti pronssia. Helmikuussa 2017 Nykky valittiin uudestaan Suomen miesten salibandymaajoukkueen päävalmentajaksi. Vuonna 2018 Nykky voitti kolmannen maailmanmestaruutensa johtaessaan Suomen MM-kultaan.


title: Petteri Nykky

text: Vuonna 2011 Nykky valittiin Suomen Golfliiton liittovalmentajaksi. Hän on valmentanut henkilökohtaisesti muun muassa Ursula Wikströmiä.


title: Kehäraakki

text: Kehäraakki (engl. "journeyman") on nyrkkeilyssä käytettävä termi, joka tarkoittaa "parhaat päivänsä nähnyttä" nyrkkeilijää.


title: Kehäraakki

text: Englanninkielinen sana "journeyman" viittaa nyrkkeilijään, jonka tarkoituksena on pyrkiä seisomaan ottelussa täydet erät ilman varsinaista tarkoitusta voittaa ottelua. Yleensä tällaisia nyrkkeilijöitä otetaan vastustajiksi nuorille lupaaville nimille tarkoituksena rakentaa heille hyvältä näyttävä tilasto.


title: Kehäraakki

text: Englantilainen Peter Buckley nyrkkeili viimeisen ottelunsa 31.10.2008. Buckley voitti viimeisen ottelunsa käydyistä 300 ottelusta. Buckley oli nyrkkeilykehässä kaikkiaan 1750 erää. Buckley voitti käymistään otteluista 32, hävisi 256 ja otteli 12 kertaa tasan. Monissa otteluissaan Buckley sai tietää ottelusta vasta muutamia tunteja ennen ottelua.


title: Lohikäärmeen siipi

text: Lohikäärmeen siipi () on ensimmäinen osa Margaret Weisin ja Tracy Hickmanin kirjoittamaa Kuolemanportti-sarjaa. Kirja on ilmestynyt vuonna 1990 ja se on suomennettu 1996. Kirjan on suomentanut Jukka Nyman.


title: Lohikäärmeen siipi

text:
Kauan sitten patrynit yrittivät päästä maailman hallitsijoiksi. Sartanit halusivat pysäyttää heidät millä hinnalla hyvänsä. Siksi he aiheuttivat entisen maailman eriytymisen neljäksi uudeksi maailmaksi: ilma (Arianus), tuli (Pryan), kivi (Abarrach) ja vesi (Chelestra). Samalla he loivat labyrintin, jonne he vangitsivat patrynit. Nyt satojen vuosien kuluttua osa patryneista on kuitenkin paennut labyrintistä ja asettunut asumaan sen ulkopuolella olevaan Nexuksen kaupunkiin. Patryneita johtaa Nexuksen valtias Xar, joka oli ensimmäinen labyrintistä paennut patryni. Kirjassa Nexuksen valtias lähettää palvelijansa Haplon kuolemanportin kautta Arianukseen. Hänen suunnitelmansa on vallata kaikki maailmat ja kostaa heidät vanginneille sartaneille.
Arianukselle päästäkseen Haplon täytyy lentää maailmoja yhdistävän kuolemanportin läpi, jolloin hänen aluksensa vahingoittuu ja putoaa Drevliniin. Drevlinissä asuu kekkejä (Arianuksen kääpiöt nimittävät itseään kekeiksi).


title: Rainy Helsinki

text: ”Rainy Helsinki” on Kristiina Wheelerin esikoisalbumin, "Hitchin to Helsinki", kolmas single. Single lähetettiin radioille tammikuun loppupuolella ja digitaaliseen myyntiin se tuli 21. tammikuuta 2009.


title: Manuel Félix Díaz

text: Manuel Félix Díaz Guzman (s. 10. joulukuuta 1983) on Dominikaanista tasavaltaa edustava amatöörinyrkkeilijä ja olympiavoittaja. Díaz voitti pronssia vuoden 2003 Pan-Amerikan kisoissa alle 60-kiloisten sarjassa.


title: Manuel Félix Díaz

text: Vuonna 2008 Díaz voitti kultaa Pekingin olympialaisissa alle 64-kiloisten sarjassa. Loppuottelussa kukistui Thaimaan Manus Boonjumnong. Díazin voittama kultamitali oli Dominikaanisen tasavallan kaikkien aikojen toinen kultamitali olympialaisissa Félix Sánchezin vuoden 2004 olympiavoiton jälkeen. Mitali oli myös maan kaikkien aikojen toinen nyrkkeilymitali olympialaisista. Ensimmäisen voitti Pedro Nolasco Los Angelesista 1984.


title: Rock ’n’ Roll High School

text: Rock ’n’ Roll High School on vuonna 1979 julkaistu lähinnä kouluelämästä kertova elokuva. Elokuvassa esiintyy yhdysvaltalainen punk-bändi Ramones. Elokuvan pääosissa toimivat P. J. Soles (Riff Randell), Vince Van Patten (Tom Roberts) ja Ramones-yhtye. "Rock ’n’ Roll High Schoolia" pidettiin yhtenä 1970-luvun merkittävimmistä elokuvista. Elokuvasta julkaistiin samana vuonna soundtrack, joka sisälsi elokuvan parhaat kappaleet.


title: Rock ’n’ Roll High School

text: Riff Randell (P. J. Soles) on Ramonesin kuuluisimpia faneja. Hän ei tahdo päästää unelmastaan irti saada Ramonesin keikalle liput. Koulussakin Riff puheilee ainoastaan Ramonesista, mikä närkästyttää opettajaa Miss Evelyn Togaria (Mary Woronov). Viimein Riff saa hankittua Ramonesin keikalle liput, jonne hän lähettää koko koulun. Keikan lopussa Riffistä ja Joey Ramonesta tulee parhaimmat ystävykset. Opettajan kuultua Riffin ja muun koulun olevan Ramonesin keikalla, hän polttaa seuraavana päivänä kaikki Ramonesin levyt. Yhtye ja Riff kostavat ja räjäyttävät koulun soittamalla samalla nimikkokappaletta ”Rock ’n’ Roll High School”.


title: Pu Qifeng

text: Pu Qifeng (s. 1986) on kiinalainen pistooliampuja ja nuorten maailmanmestari.


title: Pu Qifeng

text: Pu voitti MM-kilpailuissa Zagrebissa 2006 poikien sarjassa henkilökohtaisen ja joukkuekullan 10 m ilmapistoolissa ja 50 m pistoolissa. Hänellä on hallussaan poikien 10 m ilmapistoolin sivuava maailmanennätys.


title: Jyrki Välivaara

text: Jyrki Välivaara (s. 30. toukokuuta 1976 Jyväskylä) on suomalainen entinen jääkiekkopuolustaja ja maailmanmestari. Hän pelasi urallaan SM-liigassa yhteensä 520 runkosarjaottelua tehopistein 58+103=161 ja keräten 314 jäähyminuuttia sekä 66 playoff-ottelua tehopistein 5+15=20 ja keräten 40 jäähyminuuttia. Välivaara pelasi urallaan myös viisi kautta Ruotsissa ja yhden KHL:ssä. Hän oli hyökkäävä puolustaja, jonka vahvuuksiin kuuluivat luistelu, kiekonhallinta, laukaus ja rauhallisuus. Välivaara ei ollut pitkästä varrestaan huolimatta kuitenkaan kovin fyysinen pelaaja, eikä aina parhaimmillaan esimerkiksi vastustajan voimahyökkääjiä vastaan. Välivaara oli varsin monikäyttöinen puolustaja, joka sai paljon vastuuta ylivoimallakin.


title: Jyrki Välivaara

text: Välivaara oli Jyväskylän Lohi-Kiekon kasvatti. Hän siirtyi B-juniori-ikäisenä JYPiin voitti A-nuorten Suomenmestaruuden sekä kauden 1994–1995 että 1996–1997 päätteeksi. Välivaara oli molempina kausina myös joukkueensa tehokkain puolustaja runkosarjassa. JYPin SM-liigajoukkueeseen hän nousi kuitenkin kaudella 1997–1998 tultuaan yli-ikäiseksi A-nuorissa. Välivaaran tulokaskausi toi 47 runkosarjaottelussa tehot 2+3=5. Hän oli joukkueen ainoa täyden kauden pelannut pelaaja, jonka teholukema (+1) oli plussan puolella. Kaudella 1999–2000 Välivaara oli tehoilla 5+13=18 JYPin tehokkain puolustaja Kalle Koskisen kanssa.


title: Jyrki Välivaara

text: Neljän JYPissä vietetyn SM-liigakauden jälkeen Välivaara siirtyi kaudeksi 2001–2002 2+1-vuotisella sopimuksella Tapparaan. Hän teki SM-liigan yhden kauden maaliennätyksensä kymmenellä osumallaan. Välivaara voitti Tapparan sisäisen tehotilaston lukemalla +20. Hän voitti kauden päätteeksi SM-hopeaa. Kaudella 2002–2003 Välivaara teki puolustajalle varsin kummalliset tehot 7+0=7. Hän oli Tapparan eniten maaleja tehnyt puolustaja, mutta Välivaaran kausi päättyi kuitenkin 40 ottelun jälkeen rannevammaan tammikuussa 2003. Hän voitti kauden päätteeksi Suomenmestaruuden.


title: Jyrki Välivaara

text: Tappara ei käyttänyt Välivaaran sopimuksessa ollutta optiota, joten hän jatkoi uraansa kaudella 2003–2004 Ruotsin Elitserienissä Linköpings HC:n riveissä. Välivaara oli joukkueen tehokkain puolustaja tehoilla 2+14=16. Kesken neljännen Linköping-kautensa 2006–2007 hän siirtyi Elitserienin nousijajoukkue Malmö Redhawksiin, jonka kausi päättyi kuitenkin putoamiseen. Välivaara vietti Malmössä näin ollen seuraavan kautensa 2007–2008 sarjatasoa alempana HockeyAllsvenskanissa. Hän sijoittui tehoilla 5+23=28 sarjan puolustajien pistepörssissä kuudenneksi. Välivaaran sopimus Malmön kanssa olisi kestänyt vielä kauden 2008–2009, mutta se päätettiin purkaa yhteisymmärryksessä joukkueen kanssa, kun Välivaara halusi palata Suomeen.


title: Jyrki Välivaara

text: Kaudeksi 2008–2009 Välivaara palasi kaksivuotisella sopimuksella kotikaupunkiinsa JYPin riveihin. Hän voitti kauden päätteeksi Suomenmestaruuden. Kaudella 2009–2010 Välivaara nousi JYPin varakapteeniksi. Hänen runkosarjansa jäi kuitenkin vain 14 ottelun mittaiseksi marraskuussa 2009 tulleen olkapäävamman takia. Välivaara voitti kauden päätteeksi SM-pronssia. Joulukuussa 2009 hän teki JYPin kanssa kolmivuotisen jatkosopimuksen, joka sisälsi option pelata vuoden ulkomailla.


title: Jyrki Välivaara

text: Kaudella 2010–2011 Välivaara teki 34-vuotiaana SM-liigan yhden kauden piste-ennätyksensä tehoilla 8+20=28 ja teki kauden päätteeksi debyyttinsä MM-kilpailuissa. Hän jakoi SM-liigan puolustajien pistepörssin kahdeksannen sijan HPK:n Marko Tuulolan kanssa. Välivaara käytti sopimuksessaan olleen option ulkomaille siirtymisestä ja hän siirtyikin kaudeksi 2011–2012 KHL-joukkue Metallurg Novokuznetskiin. Välivaara oli joukkueen tehokkain puolustaja tehoilla 2+16=18. Hän palasi sopimuksensa mukaisesti taas JYPiin kaudeksi 2012–2013. Välivaara voitti kauden päätteeksi SM-pronssia. Kaudella 2013–2014 hän kuului taas joukkueen kapteenistoon. Välivaara voitti kauden aikana European Trophyn mestaruuden.


title: Jyrki Välivaara

text: Välivaara oli palaamassa kaudeksi 2014–2015 JYPistä tutun päävalmentaja Risto Dufvan alaisuuteen ja siirtyi vuoden mittaisella sopimuksella Rauman Lukkoon. Heinäkuussa 2014 kuitenkin hänen uransa kerrottiin päättyneen lonkkanivelvamman vuoksi.


title: Jyrki Välivaara

text: Välivaara edusti Suomea MM-kilpailuissa vuonna 2011, jolloin hän voitti maailmanmestaruuden. Yhteensä Välivaara pelasi 45 A-maaottelua tehopistein 2+12=14.


title: Jyrki Välivaara

text: Välivaara on kasvoi Myllyjärven asuinalueella Jyväskylässä. Hän harrasti myös 13-vuotiaaksi asti jalkapalloa.


title: Jyrki Välivaara

text: * 2 SM-Kultaa


title: Jyrki Välivaara

text: * 1 MM-Kulta


title: Miika Lahti

text: Miika Samuli Lahti (s. 6. helmikuuta 1987 Konnevesi) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan keskushyökkääjä. Lahti on pelityyliltään puolustava sentteri, joka kykenee myös hieman fyysiseen peliin. Hän pelaa useimmiten kakkos- tai kolmosketjun sentterinä ja saa vastuuta alivoimalla. Lahtea on luonnehdittu erityisen kovaksi taistelijaksi.


title: Miika Lahti

text: Lahti on JYPin oma kasvatti ja pelannut koko seurauransa ajan Jyväskylässä. Hän voitti C-nuorten SM-pronssia vuonna 2002 sekä A-nuorten Suomenmestaruuden vuonna 2006, SM-hopeaa vuonna 2004 sekä SM-pronssia vuosina 2005 ja 2008. Lahti nostettiin kaudeksi 2005–2006 JYPin SM-liigarinkiin ja hän teki liigadebyyttinsä jo kauden avauskierroksella 15. syyskuuta 2005 vieraissa Kalevan Palloa vastaan. Yhteensä Lahden tulokaskausi toi 43 runkosarjaottelussa tehot 4+4=8 sekä kolmessa playoff-ottelussa yhden maalin. Hänen liigauransa avausmaali syntyi 18. lokakuuta 2005 ylivoimalla Rauman Lukkoa vastaan. Lahti pelasi kauden aikana miesten pelejä myös neljän Mestis-ottelun verran alle 20-vuotiaiden maajoukkueessa ja vahvisti JYPin kultaa voittaneita A-nuoria keväällä 2006. Huhtikuussa 2006 hän teki kaksivuotisen jatkosopimuksen JYPin kanssa.


title: Miika Lahti

text: Kausista 2006–2007 ja 2007–2008 Lahti pelasi vielä osan JYPin A-nuorissa. Hän teki joulukuussa 2007 taas kaksivuotisen jatkosopimuksen JYPin kanssa. Lahti loukkaantui ennen kauden 2008–2009 alkua ja hänen toipumisensa kesti pitkälle syksyyn. Lahti jäi JYPissä varsin pieneen rooliin ja pelasi suurimman osan runkosarjastaan sen farmijoukkue D Teamissa, jonka kolmanneksi paras pistemies hän oli tehtyään 29 ottelussa tehot 6+16=22. Kevään 2009 pudotuspeleissä Lahti sai enemmän vastuuta JYPissä ja voitti kauden päätteeksi Suomenmestaruuden.


title: Miika Lahti

text: Lahti aloitti kauden 2009–2010 D Teamissa, jossa hän pelasi 13 ottelua, kunnes nousi vakiinnutti lopullisesti paikkansa JYPin SM-liigajoukkueessa. Hän voitti kauden päätteeksi SM-pronssia. Lahti teki helmikuussa 2010 jälleen kaksivuotisen jatkosopimuksen joukkueen kanssa. Saman vuoden elokuussa hän sai kuitenkin nivusvamman ja joutui peräti viideksi kuukaudeksi sivuun. Lahti haki tammikuussa 2011 vastuuta D Teamista, mutta palasi loppukaudesta tasolleen JYPissä. Kaudella 2011–2012 hän kuului joukkueen suurimpiin onnistujiin. Lahti voitti kauden päätteeksi Suomenmestaruuden. Hän teki tammikuussa 2012 taas kaksivuotisen jatkosopimuksen JYPin kanssa.


title: Miika Lahti

text: Kaudeksi 2012–2013 Lahti nimettiin JYPin varakapteeniksi. Hän teki SM-liigan yhden kauden piste-ennätyksensä tehoilla 12+18=30, joilla Lahti oli JYPin neljänneksi paras pistemies. Hän voitti kauden päätteeksi SM-pronssia. Kaudella 2013–2014 Lahti voitti joukkueen sisäisen tehotilaston lukemalla +9. Hän voitti JYPissä myös European Trophyn mestaruuden. Heinäkuussa 2013 Lahden sopimusta jatkettiin kahdella vuodella kevääseen 2016 saakka. Kaudella 2014–2015 hän voitti 87 minuutillaan JYPin sisäisen jäähypörssin. Lahti voitti kauden päätteeksi SM-pronssia. Joulukuussa 2015 hän teki kaksivuotisen jatkosopimuksen JYPin kanssa. Sopimus sisälsi myös pykälän ulkomaille siirtymisestä. Lahti käytti optionsa heinäkuussa 2016 ja hän siirtyi kaudeksi 2016–2017 vuoden mittaisella sopimuksella KHL:n kiinalaiseen laajennusjoukkue Kunlun Red Stariin.


title: Miika Lahti

text: Lahti palasi kaudeksi 2017–2018 alkuperäisen sopimuksensa mukaisesti JYPiin. Hän ei kuitenkaan pelannut koko kauden aikana otteluakaan leikkaushoitoa vaatineen lonkkavamman vuoksi. Toukokuussa 2018 Lahti teki JYPin kanssa vuoden mittaisen jatkosopimuksen, joka sisältää marraskuun maaottelutaukoon asti kestävän koeajan. Hän sai koejaksonsa päätteeksi jatkosopimuksen.


title: Miika Lahti

text: Lahti on pelannut myös yhteensä 16 A-maaottelua tehopistein 2+1=3. Hän debytoi Suomen A-maajoukkueessa Euro Hockey Tour -tasolla vuoden 2012 Channel One Cupin avausottelussa, joka pelattiin Hartwall Arenalla 13. joulukuuta 2012 Tšekkiä vastaan. Lahden ensimmäinen A-maajoukkuemaali syntyi 11. huhtikuuta 2014 Euro Hockey Challengen ottelussa Kuopiossa Latviaa vastaan. Hänet valittiin vuoden 2013 MM-joukkueeseen, mutta Lahti ei ehtinyt pelata turnauksessa otteluakaan. Lopulta hänen kisapassinsa jätettiin leimaamatta, kun Mikael Granlund saapui vahvistamaan Suomen joukkuetta kesken turnauksen.


title: Miika Lahti

text: Lahti pelasi alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuosina 2004 ja 2005.


title: Yrjö Kostermaa

text: Yrjö Kostermaa (23. helmikuuta 1921 Viipuri – 16. syyskuuta 1997 Helsinki) oli suomalainen oopperaohjaaja ja näyttelijä.


title: Yrjö Kostermaa

text: Elämäntyönsä Kostermaa teki Suomen Kansallisoopperassa 1953-63 ohjaajana. Ennen oopperauraansa hän ohjasi sekä näytteli teattereissa muun muassa Porissa, Kuopiossa, Vaasassa, Tampereella ja Radioteatterissa. Hän perusti vuonna 1948 Toivo Mäkelän kanssa Tampereelle Pyynikin kesäteatterin, jonka toimintaan hän vaikutti seitsemän kesäkauden ajan. Lisäksi Kostermaa toimi teatterinjohtajana Joensuun kaupunginteatterissa ja ohjasi satunnaisesti myös balettiesityksiä. Hän ohjasi vuonna 1954 elokuvakomedian "Herrojen Eeva". sekä myös lyhytelokuvat "Silta yli elämän" (1958) ja "Ansaitulle lomalle" (1973).


title: Yrjö Kostermaa

text: Kostermaa ohjasi oopperauransa aikana yli 40 erilaista oopperaa, joista suurin osa Suomen Kansallisoopperassa mutta myös maakuntien oopperoissa, oopperakiertueilla ja ulkomailla.


title: Yrjö Kostermaa

text: Yrjö Kostermaan teatteriura alkoi jo 12-vuotiaana hänen päästyään vuonna 1933 Viipurin Kaupunginteatteriin Markus-sedän "Pikku Pirkko Pirkkalasta" satunäytelmään lapsiavustajaksi. Hän pääsi 17-vuotiaana opiskelemaan Suomen Näyttämöopistoon. Oppilaiden edellytettiin osallistuvan helsinkiläisten teatterien työhön ja Kostermaa pääsikin mukaan useisiin Kansallisteatterin produktioihin. Talvisota keskeytti Kostermaan teatteriopinnot ja hän pääsi niitä jatkamaan vasta 1940 jona vuonna hän sai Näyttämöopiston päästötodistuksen. Porin Teatteriin Kostermaa siirtyi näyttelemään samana vuonna teatterinjohtaja Glory Leppäsen tarjottua hänelle sinne välikirjaa. Jatkosota keskeytti näyttämötyön ja sodan jälkeen 1944 Kostermaa kiinnitettiin Kuopion Teatteriin näyttelijäksi.


title: Yrjö Kostermaa

text: Kostermaan ensimmäinen elokuva oli "Laulu tulipunaisesta kukasta" (1938), jossa hän näytteli kuitenkin vain pienessä sivuroolissa yhtenä häävieraista. Kostermaan suurin osa oli Arvi Katran rooli elokuvassa "Vastamyrkky" (1945). Kostermaa näytteli urallaan yhteensä seitsemässä elokuvassa,


title: Yrjö Kostermaa

text: Hän toimi lisäksi Sibelius-Akatemian, Klemetti-Opiston, Helsingin konservatorion sekä Lahden ja Joensuun musiikkiopistojen oopperaluokan opettajana 1960-luvulla.


title: Yrjö Kostermaa

text: Kostermaa ideoi yhdessä säveltäjä Seppo Nummen ja Kansallisoopperan kapellimestari Nisse Rinkaman kanssa kuutena kesänä 1950- ja 1960-luvulla "Kansallisoopperan solistit" -nimisen maakuntakiertueen. Sen tarkoituksena oli tuoda oopperaa maakunnan kuultavaksi ja nähtäväksi. Kesäisten kiertueiden esiintymiskohteita olivat Olavinlinna, Jyväskylä, Aulanko, Kirjurinluoto sekä Seurasaari. Näytäntöjä järjestettiin myös sisätiloissa muun muassa Lahdessa, Turussa, Tampereella, Kuopiossa, Kotkassa ja Lappeenrannassa. Oopperasolistien ohjelmistossa olivat vuosien aikana Kerjäläisooppera, Sevillan parturi, Tulitikkuja lainaamassa, Kihlaus, Musiikinopettaja, Maria Golowin sekä Ruuvikierre. Kostermaa ohjasi nämä oopperat. Pääosien esittäjinä toimi Kansallisoopperan solisteja, kuten Marja Eskola, Anita Välkki, Ture Ara, Kim Borg, Raili Kostia ja Maiju Kuusoja. Orkesterinjohtajina toimivat useimmiten Paavo Heininen, Jorma Panula sekä Nisse Rinkama.


title: Yrjö Kostermaa

text: Kostermaa työskenteli myös Seurasaarisäätiön toiminnanjohtajana (1964–1967) sekä Tapiola-viikon toiminnanjohtajana (1969–1971).


title: Yrjö Kostermaa

text: Kostermaa oli vuodesta 1948 naimisissa näyttelijä Eila Pehkosen kanssa, ja avioliitosta syntyi kaksi lasta. Hän kuoli 76 vuoden ikäisenä vuonna 1997.


title: Yrjö Kostermaa

text: Hänen veljensä oli mainosgraafikko Niilo Kostermaa.


title: Bruno Julie

text: Louis Richard Bruno Julie (s. 11. heinäkuuta 1978) on mauritiuslainen amatöörinyrkkeilijä ja olympiamitalisti. Julie voitti pronssia Pekingin kesäolympialaisista 2008 alle 54-kiloisten sarjassa. Hän hävisi sarjansa välierässä Kuuban Yankiel Leónille, ja koska nyrkkeilyssä ei käydä pronssiottelua, palkittiin Julie pronssisella mitalilla. Mitali on Mauritiuksen kaikkien aikojen ensimmäinen olympiamitali.


title: Ilkka Vaarasuo

text: Ilkka Vaarasuo (s. 25. tammikuuta 1983 Iisalmi) on suomalainen entinen jääkiekkopuolustaja. Hän pelasi urallaan SM-liigassa yhteensä 205 runkosarja- ja 12 playoff-ottelua tehopistein 2+7=9 ja keräten 110 jäähyminuuttia. Vaarasuo voitti Suomenmestaruuden JYPissä vuonna 2009. Suurimman osan urastaan hän pelasi kuitenkin Mestistä Mikkelin Jukureissa, jonka kapteenistoon Vaarasuo kuului seitsemällä kaudella ja hän voitti joukkueessa kolme Mestiksen mestaruutta. Vaarasuo pelasi urallaan myös yhden kauden Ruotsissa. Hänet tunnettiin pelityyliltään peruspuolustajana, joka ei tee kovin paljon tehopisteitä, mutta esiintyy varmoin ottein omassa puolustuspäässä.


title: Ilkka Vaarasuo

text: Vaarasuo on Iisalmen Peli-Karhujen kasvatti. Hän muutti Jyväskylään 16-vuotiaana ja siirtyi opiskelemaan Voionmaan lukioon. Samalla Vaarasuo siirtyi JYPiin, jonka SM-liigajoukkueessa hän debytoi kaudella 2002–2003. Vaarasuo pelasi kauden aikana 21 ottelua ja murtautui loukkaantumisten myötä A-nuorista vakiokokoonpanoon. Hän teki kaksivuotisen jatkosopimuksen vuonna 2003, mutta pelasi ensimmäisen sopimuskautensa 2003–2004 lainalla Mestis-joukkue Mikkelin Jukureissa, koska hän suoritti varusmiespalveluksen Mikkelissä. Vaarasuo voitti Mestis-hopeaa keväällä 2004.


title: Ilkka Vaarasuo

text: Toinen sopimuskausi 2004–2005 oli Vaarasuolle ensimmäinen kokonainen SM-liigassa; hän teki 44 runkosarjaottelussa yhden maalin, joka oli Vaarasuon liigauran ensimmäinen. Se syntyi kauden toisessa ottelussa 17. syyskuuta 2004 vieraissa Porin Ässiä vastaan. Hänen kautensa päättyi kuitenkin jalkavammaan helmikuussa 2005. Noin viikkoa myöhemmin Vaarasuo teki vuoden mittaisen jatkosopimuksen JYPin kanssa.


title: Ilkka Vaarasuo

text: Vaarasuo pelasi JYPissä ehjän kauden 2005–2006 ja siirtyi kaudeksi 2006–2007 Ruotsin HockeyAllsvenskanissa pelanneeseen Leksands IF:ään. Vaarasuo palasi syksyllä 2007 Jukureihin koeajan kautta. Hän palasi lokakuussa 2007 JYPiin Karjala-turnaukseen kestävällä pikakomennuksella, kun JYPin puolustuksessa oli loukkaantumisia. Vaarasuo teki kuitenkin loppukauden 2007–2008 kattavan jatkosopimuksen kymmenen ottelun jälkeen. Vaarasuo esitti varmoja otteita kauden aikana ja teki huhtikuussa 2008 jälleen yksivuotisen jatkosopimuksen.


title: Ilkka Vaarasuo

text: Vaarasuo jäi kaudella 2008–2009 pienempään rooliin ja haki seitsemän ottelun verran vauhtia myös farmijoukkue D Teamista. Hän voitti JYPissä Suomenmestaruuden keväällä 2009. Vaarasuo palasi kaudeksi 2009–2010 Jukureihin aluksi ottelukohtaisella sopimuksella, mutta yhdeksän pelin jälkeen hän vakuutti valmennusjohdon ja teki jatkosopimuksen kevääseen 2011 asti. Taustalla Mikkeliin paluuseen olivat suurempi rooli ja siviiliasiat. Vaarasuo nousi kaudella 2010–2011 joukkueen kapteenistoon ja voitti Mestis-hopeaa keväällä 2011. Saman vuoden huhtikuussa hän teki vuoden mittaisen jatkosopimuksen Jukureiden kanssa.


title: Ilkka Vaarasuo

text: Kaudella 2011–2012 Jukurit lainasi Vaarasuon toistaiseksi voimassa olleella sopimuksella Helsingin IFK:hon lokakuussa 2011. Hän pelasi siellä tuolloin kaksi ottelua tehden yhden syöttöpisteen. Vaarasuo pelasi HIFK:ssa lainalla myös kaudella 2012–2013; hän siirtyi sinne aluksi ottelukohtaisella sopimuksella syyskuussa 2012. Marraskuun lopulla HIFK jatkoi Vaarasuon lainasopimusta vuoden loppuun. Samanmittaisella sopimuksella Jukureiden suuntaan lainattiin Kristian Tuohilampi. Vaarasuo voitti Jukureissa kauden päätteeksi Mestiksen-mestaruuden, mutta joukkue hävisi kuitenkin liigakarsinnat Tampereen Ilvekselle otteluvoitoin 4–1.


title: Ilkka Vaarasuo

text: Vaarasuo teki kaudella 2013–2014 Mestiksen yhden kauden piste-ennätyksensä tehoilla 6+12=18. Hän voitti kauden päätteeksi Mestis-hopeaa. Kausi 2014–2015 päättyi Mestiksen-mestaruuteen, kuten myös seuraava kausi 2015–2016. Syyskuussa 2015 Jukurit ilmoitti Vaarasuon jatkavan joukkueessa vuoden mittaisella sopimuksella, kun Jukurit siirtyy pelaamaan SM-liigaan kaudeksi 2016–2017. Hän ei saanut kuitenkaan alkukaudella peliaikaa joukkueesta ja Vaarasuo pelasi pitkin syyskautta lainalla kasvattajaseurassaan Iisalmen Peli-Karhuissa, Mestiksessä. Jukurit lainasi hänet sinne lopulta loppukauden sopimuksella marraskuussa 2016. Vaarasuo ei esiintynyt enää Jukureiden liigajoukkueessa. 1. huhtikuuta 2017 hänet nimettiin IPK:n kapteeniksi viimeiseen karsintasarjan otteluun JYP-Akatemiaa vastaan, joka jäi Vaarasuon pelaajauran viimeiseksi.


title: Oracular Spectacular

text: Oracular Spectacular on yhdysvaltalaisen rockyhtye MGMT:n debyyttialbumi, joka julkaistiin digitaalisesti lokakuussa 2007. CD- ja vinyyli- versiot julkaistiin 22. tammikuuta 2008. Albumin kappaleet ”Kids” ja ”Time to Pretend” julkaistiin jo yhtyeen edellisellä julkaisulla, "Time to Pretend EP:llä" (2005), mutta "Oracular Spectacularille" niistä äänitettiin uudet versiot.


title: Oracular Spectacular

text: Pitchfork Media vertasi arvostelussaan MGMT:tä Musen ja Mewin musiikkiin, mutta kudottuna 90-luvun alun brittipop-soundiin. Prefix Magazinen arvostelussa kirjoitettiin albumin ”kuulostavan ammattikorkeakoulu-asuntolan kokeilulta, joka on mennyt hirvittävän oikein.”


title: Oracular Spectacular

text: "NME" nimesi albumin vuoden 2008 parhaaksi albumiksi. "Wireless Bollinger" piti albumia vuoden 2008 viidenneksi parhaana top 10 -listallaan.Listasijoitusten lähde:


title: Oikeuskelpoisuus

text: Oikeuskelpoisuus tarkoittaa kelpaavuutta toimia oikeussubjektina. Oikeuskelpoinen luonnollinen henkilö tai oikeushenkilö voivat saada nimiinsä oikeuksia ja velvollisuuksia, jollaisia ovat esimerkiksi omistusoikeus ja vahingonkorvausvelvollisuus.


title: Oikeuskelpoisuus

text: Länsimaissa jokainen ihminen on oikeuskelpoinen, vain se milloin tämä kelpoisuus alkaa ja päättyy saattaa herättää keskustelua. Esimerkiksi voiko sikiön hyväksi tehdä lahjoituksen, ratkeaa äidin kotipaikkavaltion lainsäädännön mukaan. Toisaalta vaikkapa henkilön kuolinhetki saattaa määräytyä kuolleeksi julistamisen perusteella. Varhaisempina aikoina eläväkin henkilö on eräissä tapauksissa lain mukaan katsottu yhteiskunnallisesti kuolleeksi ja siten oikeuskelpoisuutensa menettäneeksi.


title: Oikeuskelpoisuus

text: Oikeustoimikelpoisuudeltaan vajaavaltainenkin henkilö on oikeuskelpoinen, sillä vain hänen kelpaavuuttaan tehdä sitovia oikeustoimia on rajoitettu tai kielletty kokonaan.


title: Oikeuskelpoisuus

text: Oikeushenkilön oikeuskelpoisuus ratkeaa rekisteröintivaltion lakien mukaan. Kun ulkomainen oikeushenkilö on rekisteröintimaassaan saanut oikeuskelpoisuuden, se on Suomessakin oikeuskelpoinen ilman erityistä vahvistusta, ellei sen tarkoitus tai toiminta ole Suomen oikeusjärjestyksen vastaista. Jos oikeushenkilön pääasiallisessa toimintamaassa ei vaadita rekisteröintiä, tunnustetaan sen oikeuskelpoisuus ainakin Suomessa ja Ruotsissa.


title: Oikeuskelpoisuus

text: Suomen oikeusjärjestyksessä jokainen luonnollinen henkilö on oikeuskelpoinen syntymästä kuolemaansa saakka. Ihmisillä on siis poikkeuksetta oikeuskelpoisuus koko eliniän ajan. Suomalaisen oikeushenkilön eli yrityksen, yhteisön tai muun vastaavan yhteenliittymän oikeuskelpoisuus alkaa lähtökohtaisesti yhteisön rekisteröinnistä asianmukaiseen, viranomaisen ylläpitämään rekisteriin, joita ovat Suomessa kaupparekisteri, yhdistysrekisteri ja säätiörekisteri.


title: Oikeustoimikelpoisuus

text: Oikeustoimikelpoisuus tarkoittaa henkilön kelpaavuutta antamaan ja vastaanottamaan sitovia oikeudellisia tahdonilmaisuja, joilla perustetaan, muutetaan tai kumotaan henkilön omaa etua toteuttavia oikeuksia tai velvollisuuksia.


title: Oikeustoimikelpoisuus

text: Suomessa täysi oikeustoimikelpoisuus eli täysivaltaisuus on vuodesta 1976 lähtien alkanut henkilön täytettyä 18 vuotta. Rajoitettu oikeustoimikelpoisuus on alle 18-vuotiaalla, joka saa hallita sitä omaisuutta, mitä on työllään ansainnut tai jonka huoltaja tai muu edunvalvoja on antanut lapsen käytettäväksi. Viisitoista vuotta täyttänyt saa tehdä tällaisista varoista testamentinkin.


title: Oikeustoimikelpoisuus

text: Vajaavaltainenkin voi tehdä olosuhteisiin nähden tavanomaisia tai merkitykseltään vähäisiä oikeustoimia ja määrätä siitä, mitä on omalla työllään ansainnut. Muuten esimerkiksi vajaavaltaisen tekemää sopimusta ei välttämättä pidetä pätevänä. Tuomioistuin voi rajoittaa täysi-ikäisen oikeustoimikelpoisuutta, jos henkilö ei kykene huolehtimaan taloudellisista asioistaan.


title: Oikeustoimikelpoisuus

text: Oikeushenkilöt saavat oikeustoimikelpoisuuden samalla, kun niistä tulee oikeuskelpoisia rekisteröimisessä tai siten kuin niiden perustamista koskevat säädökset määräävät. Oikeushenkilöiden oikeustoimikelpoisuuden käyttö toteutuu toimielimien välityksellä.


title: Oikeustoimikelpoisuus

text: Islamilaista oikeutta noudattavissa valtioissa korkein oikeustoimikelpoisuuden aste on vapaa, täysi-ikäinen ja täysijärkinen muslimimies. Täysi-ikäisyyden rajana on yleensä 20–21 vuotta, käytännössä usein avioliiton solmiminen.


title: Viktor Savin

text: Viktor Aleksejevitš Savin (), kirjailijanimeltään Ńobdinsa Vittor (komiksi Нёбдiнса Виттор; 21. marraskuuta 1888 – 11. elokuuta 1943) oli komilainen kirjailija.


title: Viktor Savin

text: Viktor Savin syntyi nykyisen Komin tasavallan Kortkerosin piirin Njobdinon kylässä. Koulunkäynnin jälkeen hän työskenteli kirjurina, halonhakkaajana ja toimi seitsemän vuotta konttorityöntekijänä Ukrainan kaivoksilla.


title: Viktor Savin

text: Savinia pidetään yhtenä kominkielisen kirjallisuuden perustajista. 1920- ja 1930-luvuilla hän kirjoitti lukuisia runoja, kertomuksia ja kuvauksia. Monista hänen runoistaan on tehty lauluja. Savinin näytelmiä ovat "Šondi petigön dźoridź kośmis" (”Auringon noustessa kukka lakastui”, 1919), "Rajyn" (”Taivaassa”, 1922), "Inaśtöm lov" (”Rauhaton sielu”, 1927), "Kulömdinsa bunt" (”Ust-Kulomin kapina”, 1928). Vuonna 1921 Savin oli järjestämässä ensimmäistä komilaista näyttelijäseuruetta ja vuonna 1930 hän perusti teatterin, jonka perustalle syntyi vuonna 1936 Komin kansallisteatteri. Savin toimi myös Komin proletaarikirjailijoiden liiton johtajana.


title: Viktor Savin

text: Vuonna 1937 Savin pidätettiin ja tuomittiin pakkotyöleirille. Hän kuoli vuonna 1943 pakkotyöleirillä lähellä Tomskin rautatien Itatkan asemaa. Savinin maine palautettiin vuonna 1955.


title: Samuli Piiroinen

text: Samuli Piiroinen (s. 24. maaliskuuta 1979 Helsinki) on suomalainen jääkiekkoilija, joka edusti viimeksi SM-liigassa pelavaa JYPiä. Piiroinen on lähtöisin HIFK:sta jossa hän pelasi juniorina. A-juniori-ikäisenä Piiroinen siirtyi Bluesiin muttei mahtunut edustusjoukkueeseen ja siirtyi Järvenpäähän KJT:seen. KJT:stä Piiroinen siirtyi Jukureihin kaudeksi 2002–03 ja pelasi Mikkelissä vuoteen 2006 josta sai sopimuksen JYPiin.


title: Olli Sipiläinen

text: Olli Sipiläinen (s. 24. heinäkuuta 1977 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 686 runkosarjaottelua tehopistein 55+68=123 ja keräten 419 jäähyminuuttia sekä 99 playoff-ottelua tehopistein 7+11=18 ja keräten 61 jäähyminuutia. Sipiläinen voitti Suomenmestaruuden JYPissä vuosina 2009 ja 2012. Hän pelasi useimmiten puolustavassa roolissa alemmissa ketjuissa.